Ekipa „Blica“ , RTS\n17.01.2019. 09:35 > 15:34\nPredsednik Srbije Aleksandar Vučić dočekao je ruskog predsednika Vladimira Putina na beogradskom aerodromu\nZatvorene brojne glavne saobraćajnice u Beogradu\nDvojica državnika položili vence na Groblje oslobodilaca Beograda\nOdržan svečani doček ispred Palate Srbija\nPočeo sastanak Putina i Vučića u proširenom sastavu\n15.37 -Očekuje se obraćanje Vučića i Putina nakon sastanka\nNakon sastanka Aleksandar Vučić i Vladimir Putin obratiće se medijima. Njihovo obraćanje i sve događaje nakon toga možete pratiti u novom blogu uživo.\n15.28 - Veliki broj ljudi iz cele Srbije u centru Beograda\nOkupljanje građana koji su iz svih krajeva Srbije došli u Beograd da bi pozdravili ruskog predsednika Vladimira Putina, počelo je oko 14 časova kod Palate "Albanija", ali i na Terazijama, Trgu republike... Opširnije o šetnji koja počinje u 16 sati pročitajte u odvojenoj vesti.\n15.08 - Svetski mediji: Putin u Srbiji dočekan kao SUPERZVEZDA\nMediji širom Evrope, ali i u SAD, bave se današnjom posetom predsednika Rusije Vladimira Putina Srbiji, a evo šta sve pišu o njegovoj poseti Srbiji.\n14.57 - Šta je u CRNOJ TORBI koju Putinov telohranitelj NE ISPUŠTA IZ RUKU\nPrilikom dolaska Vladimira Putina u Beograd, ruskog predsednika je u stopu pratio telohranitelj sa crnom aktovkom u rukama. Evo zašto se on se neće odvajati od ruskog predsednika.\n14.51 - FOTO Ovako je izgledao prvi deo Putinove posete Beogradu\nNajbolje fotografije sa aerodroma, Groblja oslobodilaca Beograda i dočeka ispred Palate Srbija pogledajte u galeriji.\n14.48 - Dačić: Putin ne donosi rešenje o Kosovu, on nas pita koje je\nMinistar spoljnih poslova Ivica Dačić izjavio je da Srbija ima punu podršku Moskve za postizanje kompromisnog rešenja o Kosovu. Opširnije pročitajte u odvojenoj vesti.\n14.42 - Gde god da se umeša, Putin POSEJE NESTABILNOST\n14.37 - Nenad Popović: Počinje nova era u ekonomskim odnosima Srbije i Rusije\n- Počinjemo da povezujemo inovacione kompanije, mala i srednja preduzeća, šampione iz Srbije i Rusije u sferi digitalizacije i inovacije. To je potpuno nova sfera koja treba da donese nova radna mesta, što je budućnost za obe zemlje", rekao je Nenad Popović za RTS.\n- Mi ovim sporazumima stvaramo pravnu osnovu za praktičnu saradnju naših i ruskih kompanija. Mi želimo da u Srbiji stvorimo digitalni hab za ruske kompanije, da odavde prodaju znanje u celoj EU i SAD - dodao je on.\n14.22 - Putin: Dobro pamtim svoju poslednju posetu Srbiji\nNakon obraćanja Vučića Putin se zahvalio stanovnicima Beograda na, kako je rekao, toplom prijemu.\nOpširnije o obraćanjima pre sastanka Vučića i Putina pročitajte u odvojenoj vesti.\n14.20 - Vučić Putinu: Danas smo potpisali mnogo sporazuma i tek ćemo da ih potpišemo (FOTO, VIDEO)\nNa početku sastanka Vučić se obratio ruskom predsedniku i istakao značaj sporazuma koji se danas potpisuju između Srbije i Rusije.\n14.17 - Počinje sastanak Vučića i Putina\nNakon svečanog dočeka ispred Palare Srbija počinje tet-a-tet sastanak u proširenom sastavu predsednika Srbije Aleksandra Vučića i ruskog predsednika Vladimira Putina.\n14.13 - Ruski predsednik obišao izložbu "Srpsko-ruske veze u dokumentima arhiva Srbije od 1804 do 1918"\nNa putu do sale za sastanak ruski predsednik obiao je, u društvu svog domaćina, predsednika Vučića, izložbu Srpsko-ruske veze u dokumentima Arhiva Srbije od 1804 do 1918".\n14.01 - Vučić i Putin ispred Palate Srbija\nPredsednici Srbije i Rusije stigli su ispred Palate Srbija gde je počeo svečani doček za ruskog predsednika.\nU ruskoj delegaciji su izmedju ostalih šef diplomatije Sergej Lavrov, ministar energetike Aleksandar Novak, šef Gasproma Aleksej Miler i drugi, a dočeku su prisustvovali premijerka Ana Brnabić i ministri srpske vlade.\nDoček je priređen uz intoniranje himni dve zemlje. Ispaljeni su i počasni plotuni u čast Vladimira Putina.\n13.36 - Putin i Vučić stigli na Groblje oslobodilaca Beograda\nVučić i Putin na groblju\nVladimir Putin i Aleksandar Vučić stigli su na Groblje oslobodioca Beograda gde ih je dočekao gradonačelnik Beograda Zoran Radojičić i okupljeni građani.\nPrema programu posete, dvojica državnika su položila vence na Groblju oslobodilaca Beograda i spomeniku Crvenoarmejcu, nakon čega su intonirane ruska i srpska himna.\nOvo su svi podaci o životu i karijeri ruskog predsednika\nLIČNA KARTA VLADIMIRA PUTINA\n13.28 - Saobraćaj u Beogradu IZ MINUTA U MINUT\n13.15 - Prve slike Putina u Srbiji:\nPutin sleteo u Beograd\nPo dolasku na aerodrom, gde ga je dočekao Vučić, Putin i predsednik Srbije zajedno su ušli u automobil ruskog predsednika koji je čekao pored aviona.\nNa beogradskom aerodromu priređen svečani doček, uz crveni tepih i postrojenu Gardu Vojske Srbije.\nPutinov avion sleteo je posle 13 sati, čak sat i po vremena posle sletanja prvog aviona iz delegacije ruskog predsednika.\n13.09 - Ruski predsednik Vladimir Putin sleteo je na beogradski aerodrom\nRuski predsednik Vladimir Putin sleteo je u Beograd, gde ga dočekuje predsednik Srbije Aleksandar Vučić.\n13.06 - "Migovi 29" kruže iznad beogradskog aerodroma:\n13.01 - Vučićev poklon za Putina trčkara po Predsedništvu Srbije, dobio i PASOŠ:\nTromesečno štene šarplaninca, koji će svoj novi dom pronaći u Rusiji spremno je za put. On već ima i pasoš, sa kojim će večeras otputovati u Moskvu. Opširnije pročitajte u posebnoj vesti.\n12.54 - RTS: MIG-ovi prate "iljušin" u kome je Vladimir Putin, ušao u vazdušni prostor Srbije\nKako javlja RTS, avion u kome se nalazi ruski predsednik nedavno je ušao u vazdušni prostor Srbije i dočekali su ga tri MIG-a 29. Vojske Srbije.\n- Za 10-tak minuta bismo mogli da očekujemo dolazak ruskog predsednika. Sve je spremno - garda, snajperisti, antiterorističke jedinice, obezbeđenje je izuzetno jako, javlja reporterka RTS-a.\n12.51 - Jake mere obezbeđenja u Beogradu:\nU prestonici Srbije uoči dolaska predsednika Rusije Vladimira Putina na snazi su vanredne mere obezbeđenja, a na krovovima novobeogradskih zgrada mogu se videti pripadnici bezbednosnih snaga.\n12.44 - Crveni tepih ispred Palate Srbija:\n12.39 - FOTO: Atmosfera u Beogradu uoči dolaska Vladimira Putina\nAtmosfera u Beogradu uoči dolaska Putina\n12.37 - Ruski i srpski ambasadori stigli na aerodrom\nNa Aerodrom „Nikola Tesla“ stigli su ambasador Rusije u Srbiji Aleksandar Čepurin i srpski ambasador u Rusiji Slavenko Terzić.\n12.34 - Britanski "Gardijan": "Putin odaje vrhunsku državniččku počast Vučiću"\nBritanski list "Gardijan" u tekstu posvećenom današnjoj poseti predsednika Rusije Vladimira Putina Srbiji ocenjuje da se šef Kremlja nada da će u Beogradu "utvrditi jednu od nekoliko snažnih bilateralnih veza koje Rusija ima u Evropi i ojačati nastojanja Moskve da zadrži uticaj na Balkanu". Opširnije pročitajte u odvojenoj vesti.\n12.30 - Regionalni mediji o poseti Putina\nHrvatski mediji danas uglavnom pišu o detaljima posete, broju pripadnika obezbeđenja koji će čuvati rsukog predsednika u Srbiji. Šta pišu ostali mediji u regionu pročitajte u odvojenoj vesti.\n12.13 - Palata Srbija uoči Putinovog dolaska:\n12.07 - Očekuje se Putinov avion na beogradskom aerodromu\nPrvi avion iz delegacije ruskog predsednika Vladimira Putina sleteo je na beogradski aerodrom oko 11 i 30, a dolazak Putina se još uvek očekuje.\n11.49 - "Noćni vukovi" danas ispred Hrama\n11.44 - Na Groblju oslobodilaca mediji, ali i građani\nNa Groblju oslobodilaca, koje će ruski predsednik posetiti nakon sletanja u Beograd je već više medijskih ekipa, ali i građana, koji se okupljaju na tom mestu, među njima i grupa žena koja nosi šalove i zastavice na kojima piše "Ruski dom".\n11.41 - BEOGRAD PRAZAN: Ulice sablasno puste, u Ruzveltovoj policija ZAUSTAVLJA PEŠAKE\n11.40 - VIDEO: Probni plotuni pred doček\nIsprobavanje počasnih plotuna pred dolazak Vladimira Putina:\n11.37 - Veliki broj novinara u Palati Srbija:\n11.24 - Privredna delegacija Rusije sletela na beogradski aerodrom:\n11.18 - Sve spremno za sletanje Putinovog aviona na beogradski aerodrom\n11.10 - Simbolika "Paše", specijalnog Vučićevog poklona za Putina\nŠtene šarplaninca koje će predsednik Srbije Aleksandar Vučić pokloniti ruskom predsedniku Vladimiru Putinu poklon je koji nosi, možda, i posebnu poruku. Opširnije o Paši i posebnoj simbolici koje nosi ovo štene šarplaninca pročitajte u odvojenoj vesti.\n11.07 - VIDEO: Bilbordi i plakati sa Putinovim likom osvanuli i na Kosovu i Metohiji\n11.05 - Plakati "Putine, idi kući" osvanuli u gradovima širom Vojvodine\n11.00 - Prvi avion iz Putinove delegacije ušao u vazdušni prostor Srbije\nAvion ruskog predsednika Vladimira Putina ušao je u vazdušni prostor Srbije, sudeći po podacima sa sajta Flightradar. Prema najavama, njega će u vazdušnom prostoru Srbije, do sletanja na beogradski aerodrom pratiti MIG-ovi.\n10.52 - Putinova limuzina već parkirana na aerodromu "Nikola Tesla"\nNa parkingu u blizni VIP terminala beogradskog aerodroma "Nikola Tesla" već je parkirana limuzina kojom će se predsednik Rusije Vladimir Putin voziti u Beogradu. Radi se o specijalnom blindiranom vozilu, koje se smatra najboljim na svetu, otpornim na napade iz vazduha, bojne otrove, a prilagođen i da izdrži pod vodom.\nViše o Putinovoj limuzini pročitajte u posebnom tekstu.\n10.44 - Više od 600 novinara prati Putinovu posetu Srbiji\nMeđu akreditovanim novinarima ima čak 80 iz Rusije, a 517 iz Srbije i drugiz zemalja.\n10.38 - Putinov avion iznad Mađarske\n10.36 - U toku pripreme za svečani doček ispred Palate Srbija\n10.34 - Čepurin: Glavni rezultat Putinove posete potvrda obe zemlje da razvijamo strateško partnerstvo\n10.20 - Šta sve danas potpisujemo sa Rusijom\n10.15 - Ulaganja Rusije u Srbiju mnogo manja nego što se misli\nUprkos uvreženom mišljenju da je "bratska" Rusija među najvećim, ako ne i pojedinačno najveći investitor u Srbiju, statistika pokazuje da to nije tačno. Koliko Rusija tačno ulaže u Srbiju i odalke dolazi najviše donacija i robe pročitajte u posebnoj analizi.\n10.14 - BBC: Dolazak Putina opominje EU da ne treba olako da uzima lojanost Srbije\nRuski predsednik Vladimir Putin upozorava Zapad na Balkan, dok mu Srbija priprema raskošnu dobrodošlicu, piše danas britanski servis BBC i postavlja pitanje zašto Srbija nastavlja da demonstrira svoje prijateljstvo sa Rusijom, ako je toliko odlučna da se priključi EU.\n10.06 - Vanredne mere obezbeđenja na auto-putu i aerodromu\n09.52 - Beograd okićen srpskim i ruskim zastavama\nUoči dolaska ruskog predsednika grad je okićen srpskim i ruskim zastavama, kao i bilbordima dobrodošlice. Ističe se bilbord na srpskom i ruskom jeziku "Dobrodošao predsedniče Putin, dragi prijatelju".\n09. 40 - Poleteo Putinov avion za Beograd\nSudeći prema servisu za praćenje letova u svetu „Flajt radar“, predsednički avion Vladimira Putina poleteo je sa aerodroma Vnukovo u Moskvi ka Beogradu.\n09.40 - Lavrov sinoć stigao u Beograd\nMinistar inostranih poslova Rusije Sergej Lavrov doputovao je sinoć u Beograd. Lavrova je na aerodromu "Nikola Tesla" dočekao ministar spoljnih poslova Srbije Ivica Dačić. Opšitnije o dolasku Lavrova pročitajte u odvojenoj vesti.\n09.35 - Putinova "Zver" danas na ulicama Beograda\nKroz Beograd će se Vladimir Puti voziti u svom automobilu "aurus senat" serija "kortež". Opširnije o čuvenom "putinomobilu" pročitajte u odvojenoj vesti.\n09.33 - Gde će Putin prvo otići\nOdmah po sletanju u Beograd predsednik Rusije Vladimir Putin posetiće Groblje oslobodilaca Beograda i Crvenoarmejcu, gde će biti održana ceremonija polaganja venaca. Nakon toga biće upriličen svečani doček ispred Palate Srbija. Sve detalje Putinove posete Beogradu pročitajte u odvojenoj vesti.\n09.26 - Mirno na ulicama Beograda\nJutro uoči posete Putina Beogradu na ulicama prestonice nema gužvi, a policijske patrole nalaze se na više mesta u gradu.\n09.20 - Zatvorene ulice, izmene na linijama gradskog prevoza\nPoseta ruskog predsednika Vladimira Putina dovešće danas do zatvaranja mnogobrojnih saobraćajnica u prestonici od kasnih prepodnevnih do večernjih časova. Šta će tačno biti zatvoreno, koje gradske linije menjaju trase i detaljne mape puteva i alternativnih pravaca pogledajte u odvojenoj vesti.


NBS: Ovogodišnji privredni rast od pet do šest odsto – Bankar.rs\nHome/ANALIZE/NBS: Ovogodišnji privredni rast od pet do šest odsto\nNBS: Ovogodišnji privredni rast od pet do šest odsto\nNarodna banka Srbije očekuje više nego potpun ekonomski oporavak Srbije od korona krize, uz stopu rasta bruto domaćeg proizvoda u rasponu od 5,0 do 6,0 posto.\n“Nešto sporiji rast u prvom tromesečju usled novog talasa pandemije i zatvaranja velikog broja evropskih zemalja trebalo bi da bude nadoknađen od drugog tromesečja, pri čemu bi dobar tempo vakcinacije u našoj zemlji i svetu mogao godišnju stopu rasta da približi nivou od 6,0 procenata”, navodi se u novom, februarskom Izveštaju o inflaciji NBS.\nU centralnoj banci očekuju da će rast biti vođen domaćom tražnjom i izvozom, za šta je neophodan i privredni rast zone evra, koji se u ovom trenutku procenjuje na oko 4,0 posto u 2021.\n“Isti faktori, prema našoj oceni, obezbediće u narednim godinama stabilnu srednjoročnu putanju privrednog rasta Srbije od oko 4,0 odsto godišnje”, dodaje se u izveštaju.\n„S obzirom na najavu novog paketa ekonomske pomoći i brz tempo vakcinacije stanovništva u našoj zemlji, oporavak domaće tražnje mogao bi biti i brži od očekivanog. Vakcinacija uliva optimizam, a naročito činjenica da je Srbija među vodećim zemljama u Evropi i svetu po broju vakcinisanih građana u odnosu na ukupan broj stanovnika”, istakla je guverner Jorgovanka Tabaković.\nNarodna banka Srbije Privredni rast srbije\nAPR: Redovni godišnji finansijski izveštaj preduzetnika čine i bilans stanja i bilans uspeha\nNajveći vlasnik dodžkoina poseduje skoro 30 odsto kriptovalute vrednosti 2,1 milijardu dolara


Nevidljivi mostovi – nove atrakcije nacionalnih parkova u Kini - Bookiraj\nPrateći najnoviji trend izgradnje „nevidljivih“ mostova i vidikovaca koji se savršeno uklapaju u okolinu i ne narušavaju izgled prirodnog ambijenta, Kina će uskoro dobiti još jedan ovakav objekat, i to u sred kanjona koji je poslužio kao inspiracija za scenografiju filma Avatar.\nNovi kompleks namenjen turistima činiće niz mostova i vidikovaca koj neće imati vidiljive konstrukcije i kablove, i biće u potpunosti izrađen od stakla i nerđajučeg čelika sa efektom ogledala koja će reflektovati prizore iz okoline, tako da će Zhangjiajie, najstariji nacionalni park u Kini, zasijati u potpuno novom sjaju.\nKako bi bila dovoljno bezbedna za hodanje, staza za šetače biće popločana prirodnim crnim kamenom koji je karakterističan za taj predeo, s tim što staza mora stalno biti vlažna, kako bi i ona reflektovala okolinu, pa će za vlaženje biti zaduženi specijalni raspršivači vodene pare.\nU parku će posetioci moći da se osveže i ručaju u restoranu sa pogledom od 360°, ali i da prenoće u tri staklena bungalova nadomak samog mosta.\nZa izgradnju mosta zadužena je francuska kompanija Martin Duplantier Architectes, a troškovi projekta procenjuju se na oko četiri miliona dolara. Rok za završetak projekta je 2018. godina.


Đorđević čestitao Dan Roma pripadnicima romske zajednice\nPripadnici romske zajednice su ravnopravni građani Srbije, sa istim pravima kao i druge nacionalne manjine u našoj zemlji i tako treba i da se osećaju u svakom trenutku, poručio je ministar za rad, zapošljavanje, boračka i socijalna pitanja Zoran Đorđević povodom Međunarodnog dana Roma.\nMinistar kaže da će zadatak Vlade Srbije i u narednom periodu biti obezbeđivanje još boljeg položaja Roma u društvu.\nĐorđević je, kako je saopštilo Ministarstvo, svim pripadnicima romske zajednice poručio da u Srbiji imaju pravo na obrazovanje i na svoju kulturu.\nNaveo je da će Srbija nastaviti da teži stvaranju modernog društva u kojem svaki pojedinac, bez obzira na nacionalnu i versku pripadnost, ima adekvatnu podršku i sve uslove za lični razvoj i sreću.\nĐorđević je rekao da se resorno Ministarstvo aktivno bavi afirmacijom i uključivanjem Roma u sve oblasti društvenog života, kao i obezbeđivanjem uslova za bolje obrazovanje i veće zapošljavanje pripadnika romske zajednice.\nPoručio je da se nizom aktivnosti kontinuirano promoviše jednakost i nediskriminacija koje će biti nastavljene i u narednom periodu.\n“Neophodno je iskoreniti sve predrasude koje postoje već dugi niz godina prema ovoj kategoriji društva, jer poreklo ne sme i ne može da predstavlja ni prednost ni prepreku za nečiji lični napredak i razvoj, već isključivo znanje, rad i trud“, istakao je Đorđević.\nVulin: Nijedan vojnik martovske generacije nije odustao 14\nPravo na zamenska putovanja za putnike koji su potpisali ugovor do 15. marta 15\nĐorđević i ambasador Belorisije o socijalnom osiguranju 11\nNa letovanje bez straha od koronavirusa (video) 10\nPonovo počinju operacije na Banjici i KC Niš, šta pacijenti treba da znaju 22


Večeras počinje "Bašta fest": 18 filmova u trci za "Zlatnu imaginaciju"\nPeti internacionalni festival kratkog igranog filma "Bašta fest", u okviru koga će biti prikazano 28 filmova iz 18 država, otvara se večeras u Bajinoj Bašti.\nNa "Bašta festu" 28 filmova iz 18 zemalja\nSelktor ostvarenja koja će se naći u takmičarskoj konkurenciji je reditelj Nikola Ljuca, a u žiriju će se naći filmski novinar Domenik La Porte, producent Nikolina Vučetić Zečević i glumica Milica Gojković.\n"Bašta fest" se u prehtodne četiri godine pozicionirao kao festival filma sa autentičnim glumačkim ostvarenjima i postao mesto susreta studenata i mladih filmskih profesionalaca iz regiona.\nFestival će trajati do 8. jula, kada će biti dodeljene nagrade za najbolji film (Zlatna imaginacija), režiju (Zlatna indikacija), najbolju ulogu (Zlatna interpetacija), najbolji scenario (Zlatna interpretacija). Direktor fotografije iz Izralea Šai Levi dodeliće nagradu za najbolju kameru (Zlatna vizuelizacija), dok će žiri mladih izabrati najbolji film po svom mišljenju.\nFestival će otvoriti Milan Marić, a na zatvaranju će biti prikazan film "Banditi u potrazi za mamom" koji je premijeru imao na FEST-u. "Bašta fest" će do nedelje, kako je najavljeno, posetiti glumci Nenad Jezdić, Dragana Mićalović, Andrija Kuzmanović, Slaven Došlo, Goran Bogdan...\nBAŠTA FEST 28 filmova iz 18 zemalja u Bajinoj Bašti


Slovačka podržava kompromis za Kosovo\nFatmir Sejdiu, arhivski snimak\nSlovačka podržava nastavak pregovora o statusu Kosova do postizanja rešenja koje će biti prihvatljivo za strane u razgovorima, ali ne podržava jednostrane odluke, izjavio je u Prištini ministar inostrani poslova Slovačke Jan Kubiš.\nVlada Slovačke veruje da je najbolje rešenje za status Kosova pregovorima postignut kompromis, izjavio je gostujući ministar i dodao da Slovačka ne podržava jednostrane odluke, već očekuje pregovore do postizanja sporazuma. Slovački šef diplomatije je razgovarao sa šefom UNMIK-a Joakimom Rikerom i predsednikom Kosova Fatmirom Sejdiuom.\nSlovačka podržava nastavak pregovora o statusu Kosova do postizanja rešenja koje će biti prihvatljivo za strane u razgovorima, ali ne podržava jednostrane odluke. Ovo je poruka koju je ministar inostranih poslova Slovačke Jan Kubiš preneo čelnicima institucija i šefu UNMIK-a.\nKubiš je kazao da status quo nije prihvatljiv ali ni jednostrane odluke. Slovačka će zato podržati odluku koju donese Savet bezbednosti UN-a.\n“Mi još uvek verujemo da je najbolje rešenje kompromis, koji će se postići pregovorima. Uvek smo se protiviili jednostranim aktima”, rekao je Kubiš, dodavši da još uvek ima prostora za razgovore.\nSlovački ministar se založio za poštovanje Rezolucije 12 44 sve dok je ona na snazi.\nKubiš je kazao da će konačni stav Slovačke o statusu Kosova biti u skladu sa stavom Evropske Unije.\nNakon razgovora sa slovačkim šefom diplomatije, predsednik Kosova Fatmir Sejdiu je izjavio da su razgovorima Prištine i Beograda iscrpljenje sve mogućnosti za postizanje kompromisa i sada očekuje da posrednička trojka podnese izveštaj generalnom sekretaru UN. Posle toga, kazao je Sejdiu, Skupština Kosova će doneti određene odluke.


Junker: Zapadni Balkan u EU? Ne pre 2019. - Televizija Kopernikus TV K::CN\nDo kraja mandata sadašnje Evropske komisije neće biti ispunjeni uslovi za ulazak neke zemlje Z. Balkana u članstvo EU, izjavio je predsednik EK Žan Klod Junker.Nakon toga će, kako je rekao, svaka nova članica morati da prethodno uvreži delovanje pravne države i vrednosti EU.\nJunker je to rekao u godišnjem izlaganju o „stanju Unije“ u Evropskom parlamentu i istakao da će „idućih godina EU imati više od 27 država članica“.\nPredsednik Evropske komisije Žan Klod Junker u svom godišnjem govoru o stanju Unije kaže da je EU poslednjih godina povratila poverenje u sebe.\n„Vratili smo Evropu u Uniju i Uniju u Evropu“, pručio je Junker pred poslanicima Evropskog parlameta u Strazburu.\nJunker je rekao da „vetar ponovo duva u jedra Evrope“ i da taj kontinent postaje ujedinjeniji dok dobija na ekonomskom zamajcu posle odluke Britanije da istupi iz tog bloka.\n„Sve to me navodi da verujem da je vetar ponovo u jedrima Evrope“, rekao je Junker u govoru održanom u Evropskom parlamentu u Strazburu.


Gizi: Zapad napravio ozbiljne greške prema Rusiji\nM. K. 29. avgusta 2016. 06:52\nZapad je napravio ozbiljne greške prema Rusiji, više puta odbivši da uzme u obzir njene interese, rekao je u intervjuu listu „Velt“ nemački političar Gregor Gizi, koji je ranije bio na čelu „Partije levice“ u Bundestagu.\nMeđu greškama Zapada, Gizi je nabrojao bombardovanje Jugoslavije, stvaranje američkog sistema PRO u Istočnoj Evropi i želju da Ukrajinu primi u NATO, nakon čega bi se Crnomorska flota našla na teritoriji Alijanse, piše „Velt“, a prenosi Sputnjik.\n„Nakon odvajanja Kosova, što nije bilo u skladu sa međunarodnim pravom, protiv nas na Zapadu nisu bile uvedene nikakve sankcije“, naveo je on.\n„Kao član političkog saveta Asocijacije srednjeg biznisa mogu reći da sankcije udaraju po nama jače nego po Rusiji“, dodao je Gizi.\nOsim toga, smatra on, kao odgovor na sankcije, Moskva „radi sve kako bi oslabila Evropu“, na primer, uspostavlja odnose sa Turskom.\n„Tek tada postaje primetno kakve indirektne efekte ima sopstvena nerazumna politika“, naveo je Gizi.\nRačunicu protiv Rusije su napravile i SAD, smatra Gizi. Po njegovom mišljenju, predsednik Barak Obama nije trebalo da nazove Rusiju „regionalnom silom“.\n„Putin je tip borca sa tigrovim stiskom, kojem ne treba govoriti takve stvari. Osim toga, lični odnosi Putina i Obame nisu postali prijateljski. Kako god, Putin je u Siriji pokazao Amerikancima da je Rusija svetska sila“, zaključio je Gizi.


Sara Reljić predstavlja Srbiju na izboru za Mis! - Hype TV Vesti\nPevačica Sara Reljić predstaviće Srbiju na svetskom izboru za “Miss Multiverse”, koji će u decembru biti održan u Punta Kani.\nSara Reljić-Foto:Printscreen Instagram\nKompanija „Miss Yu“ je pevačicu aplicirala za ovu svetsku manifestaciju za multitalentovane ličnosti. Od 120 zemalja, Sara je stekla pravo da se nađe u top 30.\nPored lepote, glavni kriterijumi su bili da je kandidatkinja obrazovana, talentovana, vaspitana, ostvarena u svom poslu i da dobro poznaje bar tri strana jezika.\n– Sam ulazak u top 30 je za mene veliki uspeh. Nadam se da ću dobro predstaviti Srbiju. Od momenta sletanja u Dominikanu nas očekuje tri nedelje kastinga, probe, predstavljanja… Biće to neka vrsta rijalitija, ali na svetskom nivou – rekla je Sara za medije.


NOVA LINIJA ESTEE LAUDER\nMesec oktobar posvećen je borbi protiv raka dojke, a jedan od brojnih brendova koji učestvuju u akciji je Estee Lauder sa svojom Evelyn Lauder Dream linijom…\nKolekcija koja je kreirana u čast sna Evelyn Lauder, odnosno iskorenjivanju raka dojke, sastoji se od kolekcije proizvoda za usne, Advanced Night Repair seruma, ukosnice sa dragim kamenjem i Solid Perfume Compact. Breast Cancer Research Foundation je nezavizna, neprofitna organizacija koju je 1993.godine osnovala Evelyn H. Lauder, kako bi finansirala najopsežnije istraživanje na polju raka dojke. Misija fondacije i istraživanja: prevencija i izlečenje raka.\nBrend takođe veruje da rak dojke ne pogađa samo dame. Stoga je i dodir plave boje dodat kolekciji, i predstavlja 1% muškaraca koji oboljevaju od te bolesti. Profit od prodaje ovih proizvoda u potpunosti je posvećen istraživanjima na ovom polju i biće doniran fondaciji koja se tim istraživanjem bavi.


Vladan Vasić: Pored ekonomske, nastojimo da sa Indonezijom uspostavimo saradnju i u drugim oblastima - Pirot Plus Online\nVladan Vasić: Pored ekonomske, nastojimo da sa Indonezijom uspostavimo saradnju i u drugim oblastima\n03. septembar 2019. 15:00 Lokalna samouprava Pirot Plus Online\nAmbasador Indonezije za Srbiju i Crnu Goru, njegova ekselencija Mohamada Čandre Vidje Jude, danas je sa svojim saradnicima boravio u Pirotu. Visokog gosta najpre je je u svom kabinetu primio gradonačelnik Pirota, Vladan Vasić. U srdačnoj atmosferi razmenjena su mišljenja o nastavku i unapredjenju započete saradnje.\nGradonačelnik Pirota, Vladan Vasić, kaže da je ambasadora Indonezije upoznao sa dosadašnjom saradnjom sa njegovom zemljom i da Pirot nastoji da se ona unapredi. Pored ekonomske saradnje, obe strane su spremne da se ona prenese i u oblasti sporta i kulture.\nNjegova ekselencija, ambasador Indonezije, Mohamada Čandre Vidje Jude, kaže da je prvi put u Pirotu i da se prijatno oseća. Takodje, istakao je da postoje realne mogućnosti da se uspostavi šira saradnja.\nPosle obraćanja novinarima ambasador Indonezije, sa svojim saradnicima, obišao je Slobodnu zonu Pirot i Kompaniju Tigar a.d. sa kojima njegova zemlje neguje dugogodišnju privrednu saradnju.


ZSO - Sputnjik Srbija\n08:53 01 Jun 2020\n„Srpska lista“ Prištini: ZSO samo prema Briselu\nVara se svako ko misli da će srpski narod prihvatiti da ZSO bude nekakva nevladina organizacija, poručio je danas poslanik Srpske liste Igor Simić, dodavši da to znaju i u Prištini i u Briselu.\nHaradinaj: Ništa od ultimatuma Srba, pravimo ZSO po ustavu Kosova\nKosovski premijer Ramuš Haradinaj izjavio je da se situacija promenila i da Srpska lista neće jednostrano formirati Zajednicu srpskih opština kako je ranije najavila.\nŠpanija: EU treba jasno da podrži formiranje ZSO\nSrbija treba da insistira na formiranju Zajednice srpskih opština, a evropske institucije, pod čijim pokroviteljstvom se odvija dijalog Beograda i Prištine, treba jasno da podrže ovaj legitiman zahtev, poručio je ambasador Španije u Beogradu Migel Fuertes Suares.\n„Čak je i Karl Bilt ismejao stav Mogerinijevog tima o ZSO“\nSigurno da imponuju interesovanje i svest zapadnih zvaničnika da bez Srbije nema dobrog rešenja za probleme u regionu, kaže za televiziju „Prva“ Ivica Dačić.\nĐurić: Priština nema nameru da formira ZSO\nDokument o formiranju Zajednice srpskih opština, koji je predstavila Priština, nije ništa do obesmišljavanje prethodne tvrdnje privremenih institucija u Prištini da će formirati ZSO, rekao je danas direktor Kancelarije za KiM Marko Đurić.\nPriština formira ZSO: Jedini uslov — da Srbi ne postoje\nDok se zapadni analitičari pitaju da li Srbija ide glavom kroz zid jer je najavila samostalno osnivanje Zajednice srpskih opština, Priština traži način da osujeti namere Beograda da to učini do 20. aprila, do kada je albanskim liderima dat rok da počnu sa formiranjem ZSO. Namere su im jasne.\nMalagurski: Istina o Zajednici srpskih opština! (video)\nGađali su nas „Tomahavk“ raketama 1999, sad nas gađaju šok-bombama.\nBrnabićeva: U ovoj vladi Dačić neće govoriti o Kosovu\nU ovoj vladi ministar spoljnih poslova neće govoriti o Kosovu i Metohiji, jer je Kosmet autonomna pokrajina u okviru Srbije, poručila je danas premijerka Ana Brnabić.\nVučić: Krivi smo što smo živi\nPredsednik Srbija Aleksandar Vučić izjavio je da „svi hoće da prihvatimo krivicu za nešto u čemu nismo učestvovali“.\nPrva reakcija Haradinaja na formiranje ZSO\nTači, Veselji i Haradinaj dogovorili izradu Statuta ZSO\nPredstavnici privremenih kosovskih institucija Hašim Tači, Kadri Veselji i Ramuš Haradinaj dogovorili su danas korake za izradu Statuta Zajednice opština sa srpskom većinom na Kosovu i Metohiji, saopšteno je iz Tačijevog kabineta.\nNema dalje: Priština povukla potez posle koga su šanse za dogovor sa Beogradom – mrtve\nVlada Kosova odbila dogovor o početku izrade statuta za formiranje ZSO postignut na nedavnom sastanku u Briselu između Beograda i Prištine, uz prisustvo evropskih visokih zvaničnika.\nSrbija ne pristaje na izmene sporazuma o ZSO\nUoči današnjeg nastavka dijaloga na tehničkom nivou u Briselu između Beograda i Prištine, ministar spoljnih poslova Ivica Dačić izjavio je da Srbija neće dozvoliti bilo kakve izmene već dogovorenog sporazuma o Zajednici srpskih opština.\nIako je portparolka Evropske komisije demantovala da je Mogerinijeva izašla sa sastanka, činjenica je da je izostala zajednička konferencija za novinare Haradinaja i Mogerinijeve, kao i da je Haradinaj kasnije otkazao planirane izjave u Briselu. To ukazuje da je do kurcšlusa na relaciji Brisel—Priština ipak došlo.


Američki kardiolozi i internisti u Opštoj bolnici Novi Pazar\nNaslovnica Sjeverni Sandžak Novi Pazar Američki kardiolozi i internisti u Opštoj bolnici Novi Pazar\nSaradnja lekara Opšte bolnice Novi Pazar i lekara iz Amerike se uspešno nastavlja i to na obostarno zadovoljstvo. Trenutno se u bolnici nalazi tim lekara ortopeda, radiologa, hirurga, internista i kardiologa koji već nekoliko dana rade sa našim lekarima, upoznaju se sa njihovim radom, razmenjuju iskustva i prenose na njih svoje znanje.\n“Treći put za redom u Opštu bolnicu Novi Pazar dolaze eminentni stručnjaci raznih oblasti medicine iz Sjedinjenih američkih država a sve u okviru postignute saradnje koja se uspešno realizuje. Nama je drago što imamo priliku da sarađujemo sa ovakvim profesionalcima od kojih mnogo toga učimo”, rekao je načelnik Internog odeljenja dr Suad Ćatović.\n“Veoma smo zadovoljni saradnjom sa vašim lekarima i možemo slobodno da kažemo da oni obavljaju vrhunski posao s obzirom da veliki broj pacijenata gravitira ovoj zdravstvenoj ustanovi ne samo iz Novog Pazara već i oklonih gradova kako smo mi obavešteni. Drago nam je što smo imali priliku da sarađujemo i razmenjujemo iskustva i ova saradnja će se sigurno nastaviti i ubuduće”, kazali su doktori iz Amerike.\n“Ovo je treći put da smo u poseti Novom Pazaru i to je produkt vizije direktora Opšte bolnice dr Meha Mahmutovića i mi smo zadovoljni načinom na koji vaši lekari leče pacijente. Posebno sam zadovoljan saradnjom sa specijalizantima, sa budućim dobrim lekarima”, kazao je dr Steven Kline, kardiolog iz Amerike.\n” I ja sam zadovoljan saradnjom sa kolelegama iz vaše bolnice, naročito sa mladim lekarima koji su veoma posvećeni svom poslu. Čuo sam da će ovde uskoro sa radom početi angio sala i sigurno je da će to unaprediti lečenje bolesnika i olakšati rad lekarima na ovom odeljenju”,rekao je dr Anrew Sanders, internista iz Amerike.\nOn je dodao i svoje zapažanje da lekari naše bolnice rade veoma naporno, imaju veliki broj pregleda u ambulantama i na odeljenju i kazao da zavidi na postignutim rezultatima.


Milutin Folić - Blic Online\nMilutinu Foliću je 21. januara zvanično istekao četvorogodišnji mandat na funkciji gradskog urbaniste i po svemu sudeći neće biti reizabran.\nČetvorogodišnji mandat glavnog gradskog urbaniste Milutina Folića zvanično je istekao 21. januara ove godine, ali on niti mu je produžen niti je na toj funkciji dobio eventualnog naslednika.\nGlavi gradski urbanista Milutin Folić ukazao je danas, povodom izjave odbornika Nikole Jovanovića, da je poslednji rok za izgradnju prve linije metroa 2027. godina.\nTRI LINIJE Beogradski metro će ličiti na praški\nZamenik gradonačelnika Beograda Goran Vesić obišao je Centar za upravljanje metroom u Pragu i firmu Metroprojekt i rekao da će beogradski metro, kada bude izgrađen, veoma ličiti na onaj kakav ima češka prestonica.\nGradski arhitekta Milutin Folić sam sebi projektuje, gradi, izdaje građevinske dozvole, rukovodi komisijama na urbanističko-arhitektonskim konkursima na kojima zarađuje i po hiljadu evra, a da pritom niko od nadležnih ne reaguje.\nFirma Milutina Folića dobila je dozvolu da na petospratnici koju gradi u Sredačkoj ulici u Beogradu izgradi 150 kvadrata više, na osnovu toga što je gradski arhitekta u urbanističkom projektu upisao da se zgrada nalazi na uglu sa Niškom ulicom, što nije tačno!


Evo koje sve datume većina kompanija obeležava u vidu korporativnih proslava - Evento\nKorporativne proslave su jedne od najlepših događaja u okviru svake firme širom sveta. Svake godine, razne korporacije i kompanije organizuju proslave iz različitih povoda, obeležavajući ih na najlepši mogući način.\nBilo da se radi o nekom jubileju, danu firme, Novoj Godini, poslovnom uspehu, ili nečem drugom, korporacije uvek mogu da pronađu razlog za slavlje.\nEvo koji su to sve povodi i datumi kada se većina firmi odlučuje da pripremi gala žurku za svoje zaposlene.\n#1 Nova Godina – najlepši i najčešći povod mnogih firmi\nKorporativne proslave za Novu Godinu su poznate kao jedne od najlepših i najluđih žurki koje se organizuju tokom godine. Ako želite da proslavite novu godinu na nezaboravan način sa svojim kolegama, nikako ne propuštajte ovakav događaj, jer je to nešto što se dugo prepričava u firmama.\nFenomenalan bend, odličan prostor, praznična atmosfera i dobro raspoloženje zaposlenih su samo neki od razloga zašto je Nova Godina jedan od najpopularnijih povoda za organizaciju vrhunske proslave.\nNova Godina je puna simbolike jer je to noć kada se ispraća stara i dočekuje Nova Godina, što mnogim ljudima predstavlja period i povod za nove poslovne pobede i poduhvate koje će doneti još bolje rezultate i nove prilike za rast i napredak, zbog čega se mnogi posebno raduju.\n#2 Proslava dana firme – poseban događaj za sve\nPoseban događaj za sve zaposlene predstavlja proslava dana firme. Tradicionalno, svake godine određenog datuma firme i korporacije slave svoj specijalan dan i to je uglavnom datum kada je firma krenula sa radom.\nDrugim rečima, proslava dana firme je zapravo rođendan firme koji je posebno drag svim direktorima i šefovima zbog još jedne uspešne godine koju su imali iza sebe. Taj datum je planiran za gala proslavu kada će pozvati sve zaposlene da uživaju u odličnoj, rođendanskoj atmosferi, predivnoj muzici, sjajnom keteringu, i slično.\n#3 Proslava poslovnih uspeha – datum za pamćenje\nBilo da je reč o poslovnom uspehu cele firme, određene grupe zaposlenih ili isključivo jednog čoveka, ukoliko je takav uspeh ogroman i značajan za firmu, to je idealan povod za organizaciju proslave koja će svima biti posebno draga, a mnogi će se osetiti ponosnim što su deo jedne uspešne firme koja ostvaruje velike uspehe.\nDatum za realizaciju proslave poslovnog uspeha obično nije od velikog značaja, jer su ovakve proslave u skladu sa uspesima koji su često nepredvidivi. Obično se proslave organizuju neposredno nakon ostvarivanja poslovnog uspeha, u dogovoru sa direktorima firme.\n#4 Proslava jubileja firme – obeležavanje jednog perioda\nVelike jubilarne proslave firme su nešto što se posebno slavi i dugo pamti jer se radi o obeležavanju ključnih razdoblja od osnivanja firme kao što su u pitanju decenije. Ovakvi jubileji su gotovo uvek glamurozne žurke poput onih za Novu Godinu jer se proslavlja jedan veliki, značajan period jedne firme ili korporacije.\nČesto se na ovakvim proslavama organizuju i uručivanja zahvalnica svim kolegama koji su jubilarci, odnosno posebne nagrade najboljim zaposlenima koji su se, svojim radom, trudom i postignutim rezultatima posebno istakli u firmi.\nJubilarne žurke su među najveselijim korporativnim proslavama, a datum održavanja je najčešće za rođendan firme, ali isključivo u jubilarnim godinama.\n#5 Proslava humanitarnog karaktera – jedinstveni događaj\nKako postoji pregršt datuma koje jedna firma može da uvrsti za organizaciju raznih proslava, postoji još jedan povod koji je humanitarnog karaktera, kad svi zaposleni učestvuju u prikupljanju novca za određene fondacije. Ponekad se zovu sponzori i ostale firme da učestvuju u prikupljanju pomoći za ugrožene.\nDatumi za proslave humanitarnog karaktera su obično proizvoljni, odnosno oni koje jedna korporacija sama odredi unapred. Mogu da se održavaju bilo kad, shodno tome kako se jedna firma organizuje, ali se izbegavaju letnji periodi kada je većina zaposlenih na godišnjem odmoru.\nDatumi korporativnih proslava su individualni u svakoj firmi\nOsim proslave Nove Godine koje firme uglavnom obeležavaju nekoliko dana uoči same Nove Godine (a i ti datumi znaju da variraju), ostale korporativne proslave se organizuju raznih datuma koji su individualni u svakoj firmi.\nPrema rečima mnogih zaposlenih, što više datuma i povoda za organizaciju korporativnih proslava, to je bolje za sve da se, na kratko, opuste u odličnoj atmosferi zajedno sa svojim kolegama.\nKorporativne proslave su se pokazale i kao odlični tim-bildinzi koji jačaju odnose u firmi i često služe kao savršena mesta za bliže upoznavanje sa novim kolegama i onima iz različitih sektora.


Od početka godine, na konkursima za sufinansiranje projekta u oblasti javnog informisanja izdavačima listova “Alo”, “Kurir”, “Srpski telegraf” i “Informer” dodeljeno je skoro 26 miliona dinara, iako je u tekstovima tih listova u drugoj polovini prošle godine, prema monitoringu Saveta za štampu, zabeleženo 3.900 prekršaja Kodeksa novinara Srbije.\nKako je prenelo Udruženje novinara Srbije (UNS), više od polovine sredstava, odnosno 15,6 miliona dinara, na beogradskom konkursu su dobili izdavači “Kurira” i “Informera” i njihove firme-ćerke.\nNavodi se da su Adria Media Grupa, izdavač “Kurira” i firma-ćerka Adria Media magazini, u prvih pet meseci na konkursima dobile 9,8 miliona dinara, što je u odnosu na prošlu godinu utrostručen iznos.\n“U prvoj polovini prošle godine firma Adria Media Grupa dobila je 3.075.750 dinara na sedam medijskih konkursa. Te firme na ovogodišnjim konkursima dobile su novac u Beogradu, Vrnjačkoj Banji, Subotici, Nišu, Sremskoj Mitrovici, Pančevu, Novom Pazaru, Lazarevcu, Kraljevu i Vršcu”, naveli su iz UNS-a.\nDodaje se da se u rešenjima o raspodeli sredstava, jedino u Lazarevcu i Pančevu navodi da je novac dobijen za sadržaj na portalu “Espreso”, čiji je izdavač Adria Media Grupa, dok u ostalim ne piše preko kojeg medija će projekti biti realizovani.\n“Inače, Savet za štampu je u tekstovima u listu Kurir u drugoj polovini prošle godine zabeležio 1.106 prekršaja novinarskog kodeksa, dok je na portalu Espreso 2017. godine 1.548 prekršaja”, podsetili su iz UNS-a.\nNavodi se i da je “Alo media sistem”, izdavač dnevnih novina “Alo”, kao “rekorder u kršenju novinarskog kodeksa”, ove godine dobio 8,6 miliona dinara na konkursima u Beogradu, Užicu, Kraljevu, Vrnjačkoj Banji, Loznici, Bajinoj Bašti, Subotici, Indjiji, Valjevu i Žagubici.\n“Savet za štampu je u drugoj polovini prošle godine u dnevnim novinama Alo zabeležio 1.266 tekstova u kojima je prekršen Kodeks novinara Srbije, što je u odnosu na osam dnevnih novina koje je obuhvatila analiza, novina sa ubedljivo najviše prekršaja. U prvoj polovini prošle godine izdavač dnevnih novina “Alo” dobio je 5,5 miliona dinara jedino na beogradskom konkursu”, piše u saopštenju.\nDodaje se da su izdavač “Informera”, Insajder tim i firma-ćerka Info it media, ove godine na četiri medijska konkursa – u Beogradu, Odžacima, Kikindi i Pančevu dobili 6,7 miliona dinara, od čega najveći deo ili 5,9 miliona dinara, na beogradskom konkursu.\n“Te firme su u prvoj polovini prošle godine na 11 medijskih konkursa dobile oko 80.000 evra. Prema monitoringu Saveta za štampu Informer je od jula do decembra 2019. godine imao 667 prekršaja novinarskog kodeksa”, naveli su iz UNS-a.\nPodsetili su da su 3,9 miliona dinara na lokalnim konkursima dobile i firme za projekat koji će biti realizovan na portalu Srbija danas (srbijadanas.com), a koji je, prema monitoringu Saveta za štampu ranijih godina bio “drastičan u kršenju novinarskog kodeksa”.\nDodaje se da su predstavnici organizacija koje čine Koaliciju novinarskih i medijskih udruženja (UNS, Nezavisno udruženje novinara Srbije, Nezavisno društvo novinara Vojvodine i Lokal pres) ove godine bili “značajno manje” zastupljeni u konkursnim komisijama u kojima je najviše bilo predstavnika Udruženja elektronskih medija – KomNet, Profesionalnog udruženja novinara Srbije – PROUNS i Nove mreže Srbije – NMS.\nUpišite tekst * seven − 1 =


U 2020. najvažnije rešavanje problema običnih lјudi na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »U 2020. najvažnije rešavanje problema običnih lјudi na KiM\nU 2020. najvažnije rešavanje problema običnih lјudi na KiM\nNajvažniji zadatak u 2020. godini na Kosovu i Metohiji biće rešavanje problema običnih lјudi, pre svega onih kojima je neophodna neka vrsta socijalne pomoći, poručeno je danas na sastanku ministra za rad, zapolјavanje, boračka i socijalna pitanja Zorana Đorđevića i direktora Kancelarije za Kosovo i Metohiju Marka Đurića sa direktorima centara za socijalni rad sa Kosova i Metohije.\nMinistar Đorđević je najavio da će u predstojećem periodu i biti vrena intenzivna kontrola rada centara za socijalni rad na Kosovu i Metohiji i da očekuje redovne izveštaje o terenskim aktivnostima stručnih lica zaposlenih u tim centrima.\nPrema njegovim rečima, Ministarstvo za rad, zapolјavanje, boračka i socijalna pitanja će zajedno sa Kancelarijom za Kosovo i Metohiju formirati Radnu grupu čiji će zadatak biti da se pobolјa organizaciona struktura i delotvornost centara na terenu.\nMinistar Đorđević istakao je da se ne sme čekati da se lјudi sa potrebom jave centrima za socijalni rad, već da ti centri moraju na terenu obilaziti socijalno najugroenije građane i ići u susret njihovim potrebama.\nJoš jednom je napomenuo da je politika predsednika Aleksandra Vučića i Vlade Srbije, kojom će se voditi i u narednom periodu, da se dodatno poveća briga o naim građanima na KiM i pobolјaju svi uslovi za ivot.\nDirektor Kancelarije za Kosovo i Metohiju Marko Đurić istakao je da od zaposlenih u centrima za socijalni rad očekuje da dane praznika provedu sa korisnicima i lјudima kojima je pomoć najpotrebnija, radeći na reavanju njihovih problema.\nĐurić je istakao da je neverovatno da, pored svih kapitalnih projekata i ulaganja na Kosovo i Metohiju, drava Srbija i njene institucije i dalјe nisu doprli do svakog čoveka sa ozbilјnim socijalnim problemima.\nDirektori socijalnih centara sa Kosova i Metohije su ministru Đorđeviću i direktoru Đuriću podneli izvetaje o funkcionisanju svojih centara, a kao osnovne probleme naveli manjak stručnog kadra i neadekvatne prostorije i sredstva za rad.


Vučićev "najmasovniji miting u istoriji Srbije" ne može proći bez Dodika – Fokus.ba\nVučićev “najmasovniji miting u istoriji Srbije” ne može proći bez Dodika\nSkup je najavljen za 18.00 sati ispred Doma Narodne skupštine Srbije\nSkupu će se obratiti i premijerka Srbije Ana Brnabić, ministar spoljnih poslova Ivica Dačić, kao i ministar spoljnih poslova Mađarske Peter Sijarto, saopšteno je iz pres-službe predsjednika Srbije.\nSkup je najavljen za 18.00 sati ispred Doma Narodne skupštine Srbije.\nPremda je službeno dio kampanje predsjednika države “Budućnost Srbije”, Vučić i naprednjaci nastoje ovim skupom anulirati prošlosedmilni protestni skup “Svi kao jedan – 1 od 5 miliona” na kojem su se pred Skupštinom Srbije okupile hiljade ljudi protiveći se Vučićevoj vlasti i zahtijevaju slobodu medija, te stvaranje uslova za poštene izbore i profesionalno izvještavanje u programima javnog TV servisa – Radio-televiziji Srbije i Radio-televizije Vojvodine.\nSlužbene procjene su da je na tom skupu bilo tek 7.200 do 7.500 ljudi, dok organizatori i čelnici oporbenog Saveza za Srbiju tvrde da ih se okupilo 35.000. Vučić je u srijedu na sjednici stranačkog vodstva naprednjaka dio opozicije u Srbiji nazvao “bandom fašističkom” i odbacio zahtjeve s oporbenog skupa u subotu u Beogradu, poručivši da “Srbija nije njihova fontana želja”, prenosi Hina.\n#aleksandar vučić#izdvojeno#milorad dodik#srbija#miting\nVučić: I dan danas ih love da vide ko smije u Hrvatskoj navijati za Zvezdu


Izložba slika sa kolonije "Mladen Popović" u OŠ "Sveti Sava": Zadatak nam je čuvanje srpskih korena i kulture | Radio Kosovska Mitrovica\nIzložba slika sa kolonije “Mladen Popović” u OŠ “Sveti Sava”: Zadatak nam je čuvanje srpskih korena i kulture\n7. November, 2019 12:37 |\nPovodom gradske slave Mitrovidana, u OŠ „Sveti Sava“ u Kosovskoj Mitrovici danas je otvorena izložba radova nastalih na likovnoj koloniji „Mladen Popović“ koja se tradicionalno održava u našem gradu, u okviru Sabora kulturnog narodnog stvaralaštva. Ovaj događaj organizuje Kulturni centar „Dragica Žarković“ kao deo Mitrovdanskog salona kulture.\n„Ovaj program je namenjen građannima kOsovkse Mitrovice a posebno đacima osnovnih školai to nas posebno raduje“ rekao je direktor KC „Dragica Žarković“ Miodrag Radomirović.\nOva izložba se tradicionalno izlaže u osnovnim školama „Sveti Sava“ i „Branko Radičević.\nRadomirović najavljuje da se saradnja centra sa školama nastavlja i u narednim mesecima, špa bi tako oko Savindana,valjalo očekivati novu zbirku đačkih literarnih radova.\n„Ovih dana radimo na prikupljanju literarnih i likovnih radova. Povodom Svetog Save, mi ćemo štampati novu zbirku radiova, ali i prvi katalog likovnih radova. Pokrenućemo i nove aktivnosti sa mitrovačkim školama poput oživljavanja sekcija“ najavio je Radomirović i dodao da je očuvanje srpskog identiteta, korena i kulture na Kosovu i Metohiji, ali i podržavanje budućih umetnika koji stasavaju u tim školama, zadatak svih institucija na ovom području.\nUčenici ove škole pripremili su ovim povodom prigodan kulturno-umetnički program, inspirisan Mitrovdanom.


Mihail Sakašvili uveo petnaestodnevno vanredno stanje u Tbilisiju\nPosle celog dana sukoba demonstranata i policije, gruzijski predsednik Mihail Sakašvili uveo je petnaestodnevno vanredno stanje u glavnom gradu Tbilisiju, saopštio je premijer Zurab Nogaideli.Sakašvilijev ukaz predat je u skupštinu i biće razmotren tokom 48 sati, a u periodu vanrednog stanja zabranjeni su svi mitinzi i masovna okupljanja.\nU Tbilisiju policija je celog dana rasterivala pristalice ujedinjene opozicije, do sada je u tri navrata u sukobima povredjeno više stotina osoba, koji su se pretežno otrovali ispaljenim suzavcem a ima veliki broj demonstranata sa povredama od pendreka i gumenih metaka koje su specijalne snage upotrebljavale. Odred specijalnih policijskih snaga Gruzije ušao je u zgradu televizije "Imedi" koja je neprestano izveštavala o demonstracijama opozicije koje su tokom dana snage bezbednosti rasturale u tri navrata.\nEmitovanje programa je prekinuto, javili su ruski mediji, dodajući da je pre prekida programa voditelj uspeo da saopšti da su u zgradu ušle maskirane osobe, posle čega je signal nestao. U medjuvremenu, deo od kako se procenjuje 20.000 demonstranata koje su specijalci rasterivali, "sklonište je našao" u najvećoj gruzijskoj crkvi Svete trojice. Prema izveštaju novinara ruskog radija "Svetionik", u dvorištu crkve nalazi se približno 3.000 pristalica opozicije. Na 100 metara dalje, nalaze se specijalci, a po celom gradu su demonstranti razbijeni na manje grupe i stalno se dešavaju sukobljavanja sa policijom, izveštava taj radio.\nU sukobima policije i demonstranata u Tbilisiju je povredjeno više stotina osoba. Televizija "Imedi" je vlasništvo jednog od najbogatijih ljudi Gruzije Badrija Patarkacišvilija, koji podržava ujedinjenu gruzijsku opoziciju i koji je izjavio da neće žaliti snagu i novac kako bi bio smenjen "fašistički režim" predsednika države Mihaila Sakašvilija. U saopštenju koje je pročitano na televiziji "Imedi", navodi se da je "do poslednjeg trenutka naivno verovao da se vlasti neće usuditi da ratuju protiv sopstvenog naroda".\n"Opozicionari nisu nijednog trenutka provocirali niti učinili ništa protivzakonito. Upravo to je i izvelo iz takta poludele Sakašvilija, Bokeriju, Merabišvilija, sve one, koji su nam pričali bajke o svojoj demokratičnosti, rekao je on.\n"Sada znamo da Sakašvilijeva vlada troši narodni novac na jačanje specijalnih snaga i kaznenih bataljona da bi se razračunavala sa sopstvenim gladnim i uvredjenim narodom", rekaoje jedan od najbogatijih Gruzina, prijatelj odbeglog ruskog oligarha Borisa Berezovskog.\nVlasti Gruzije označile su Patarkacišvilija kao pripadnika "ruske oligarhijske snage" i organizatora "zavere protiv Gruzije".\nPatarkacišvili je 31. oktobra rekao da je potpuno "predao na upravljanje" televiziju "Imedi" medijskom magnatu Rupertu Mardoku.\nOsudi Sakašvilija pridružio se u sredu uveče i bivši predsednik Eduard Ševarnadze, kojeg je pre četiri godine u novembru upravo demonstracijama ("revolucijom ruža") smenio tada opozicionar Sakašvili.\n"On hoće da sačuva vlast po svaku cenu. Da sam na njegovom mestu podneo bih ostavku, a da sam zdrav bio bih tamo gde je narod", rekao je Ševarnadze, dodajući da je on podneo ostavku dve godine pre isteka mandata "da bi izbegao krvoproliće".\nTokom dana blizu 250 ljudi primljeno je u bolnice u Tbilisiju nakon što su se otrovali suzavcem koji su specijalne snage ispalile na demonstrante ispred parlamenta Gruzije, saopštio je ministar zdrvstva David Tkešelašvili.\nLideri opozicije pozivaju narod na ulice, a jedan od njih, Kaha Kukava, izjavio je da "vlast treba da dobije po zaslugama, jer je primenila oružje protiv mirnih demonstranata".\nPolicija sprečava ljude kod hotela "Iverija" da predju centralnim bulevarom Rustaveli ka parlamentu, a najbuntovnije policija hapsi na mestu i stavlja im lisice.\nTelevizija "Imedi" javila je tokom dana da su protesti počeli u svim gradovima Gruzije i da je najbrojnija grupa okupljena u Batumiju, gde protestuju studenti.\nPolicija je pustila jednog od uhapšenih lidera opozicije i bivšeg ministra za rešavanje konflikata Georgija Haindravu, kojeg je sud po hitnom postupku osudio na kaznu od oko 300 dolara, zbog "suprotstavljanja policiji, huliganstva i upotrebe narkotika".\nHaindrava je odbio test u policiji, ne verujući u njegove rezultate, najavio žalbu na presudu i sprovodjenje narko-testa u "nezavisnoj ustanovi".\nPredsednica parlamenta pozvala je opoziciju da odustane od "namere izazivanja političke destabilizacije", dok je gruzijski patrijarh Ilija II pozvao narod da sačuva mir, a političke lidere na pregovaranje, u kojem je spreman da posreduje.\nGruzijski ombudsman Sozar Subari saopštio je da ga je policija namerno pretukla pendrecima.\n"Tukli su mene, narodnog zaštitnika Gruzije. Nalazio sam se na mitingu, obavljao svoje obaveze i beležio kršenje ljudskih prava i kada sam mogao, pokušavao da zaustavim nasilje sepcijalaca nad učesnicima demonstracija", rekao je on na konferenciji za novinare.\n"Danas su vlasti i pripadnici snaga bezbednosti prekršili temeljne norme Ustava Gruzije", rekao je Subari.\nSakašvili optužio Rusiju za krizu u Gruziji\nMihail Sakašvili optužio je ruske specijalne službe da podrivaju Gruziju, i istovremeno saopštio da je nekoliko službenika ambasade Rusije u Tbilisiju proglašeno nepoželjnim osobama u Gruziji.\n"Uključeni su svi mehanizmi laži i provokacija od strane države koja ima mnogo novca i veliko iskustvo. Naše specijalne službe imaju podatke o alternativnoj vladi koja je stvorena u Rusiji", izjavio je Sakašvili u drugom televizijskom obraćanju naciji od kada su 1. novembra počele demonstracije u kojima opozicija traži njegovu ostavku.\nZa ruske diplomate rekao je da su se "bavili podrivačkom, špijunskom aktivnošću u Gruziji" i da će ti službenici ruske ambasade biti dužni da napuste Gruziju.\n"Naš narod neće dopustiti gradjanski rat, dogadjaje slične onima iz 1991. godine. Nadzor koji su sprovodile naše službe pokazao je da su išle i pare i instrukcije", rekao je gruzijski predsednik, preneli su ruski mediji.\n"Mi imamo dokaze, objavićemo ih. Mi smo opozvali svog ambasadora i to nije pozorišni gest", rekao je Sakašvili.\nOn je za današnje rasturanje demonstracija u Tbilisiju, kada je povredjeno više stotina ljudi, rekao da "žali", ali da "tako postupaju policije i u Evropi i SAD".\nSakašvili je prvi put pozvao opoziciju na dijalog, ali ne i "one koji se vide na snimcima", odnosno one koji se sumnjiče za saradnju sa ruskim specijalnim službama.\nMUP Gruzije je emitovao snimke načinjene skrivenom kamerom na kojima u sedište Laburističke partije Šalve Natelašvilija, ulazi ruski diplomata, i snimak telefonskog razgovora Natelašvilija sa službenikom ruske ambasade u Tbilisiju, prenela je agencija RIA Novosti.\n"Medju predstavnicima opozicije ima mnogo ljudi koji se zaista brinu za sudbinu zemlje...ali je dijalog sa njima moguć. Medjutim...ima i onih kojima upravljaju spoljne snage, iz Rusije, i sa takvima nema dijaloga. Mi imamo konkretne podatke da su oni bili u kontaktu sa specijalnim službama Rusije", rekao je gruzijski predsednik.\nOn je rekao da je "uvek štitio i štitiće demokratiju u Gruziji, slobodu izražavanja i okupljanja", ali da neće dopustiti "destabilizaciju stanja u zemlji" i da su zato "u granicama zakona" delovale snage bezbednosti.\nPatrijarh Gruzije Ilija II je, medjutim, ocenio da su "današnje aktivnosti vlasti prema narodu potpuno neprihvatljive i nedopustive".\nZa lidera Partije naroda i jednog od aktivnih lidera ujedinjene opozicije Koba Davitašvili, za kojeg je ranije rečeno da je uhapšen, neko je javio porodici da se nalazi u teškom stanju u vojnoj bolnici u Gori.\nNjegova partija je saopštila da je Davitašvilija otmičari silom ugurali u automobil i odvezli ga u nepoznatom pravcu. Taj lider je izjavio da je Sakašvili "nenormalan" i da ga "treba izolovati".\nRusija će odgovoriti adekvatno\nRusija je ocenila u sredu da su izjave gruzijskog predsednika Mihaila Sakašvilija o umešanosti Moskve u demonstracije opozicije u Gruziji još jedan neprijateljski ispad prema Rusiji i politički neodgovorna provokacija "na koju će biti odgovoreno adekvatno".\nMinistarstvo spoljnih poslova Gruzije je saopštilo da su za persone non-grata proglašeni ministar-savetnik, savetnik i treći sekretar ambasade i da od Moskve traži njihov opoziv.\nRusko Ministarstvo inostranih poslova je u reagovanju istaklo da "gruzijsko rukovodstvo dosledno pravi neprijatelja od Rusije".\n"Potrebno je opravdati očigledne neuspehe socijalno-ekonosmkog kursa aktuelne vlade, loš položaj stanovništva, odsustvo želje da se konstruktivno rešavaju problemi sa Abhazijom i Južnom Osetoijom, autoritarnost rukovodstva zemlje i, na kraju, prenebregavanje demokratskih sloboda, koje se dobro videlo u poslednjim dogadjajima na ulicama Tbilisija", navedeno je u saopštenju.\nMoskva je istakla da će "ostati verna svojim obavezama o pomaganju rešavanja gruzijsko-abhaskog i gruzijsko-osetijskog konflikta i zaštiti ruskih gradjana koji tamo žive".\nRusija će ostati pouzdan garant i mira i reda u regionu, delujući u punoj saglasnosti sa Poveljom UN i principima medjunarodnog prava, navedeno je u saopštenju ruskog MIP-a.\nRusija je pozvala "one, koji imaju direktan uticaj na Tbilisi" da gruzijsko rukovodstvo upozore da ne čine dalje destruktivne korake, koji nose opasnost od nepredvidivih posledica.\n"Obećavano nam je to u više navrata. Nadamo se da će obećanja biti ispunjena", navelo je rusko Ministarstvo inostranih poslova u odgovoru na optužbe gruzijskog predsednika.


Vučić UPOZORIO: „Krenu li Srbi da organizuju izbore, albanska policija će pucati na njih“ – Čivijaš Radio Šabac\nin Aleksandar Vučić, Kosovo, Politika, VESTI\nPredsednički kandidat Aleksandar Vučić gostovao je na RTS 2 u emisiji “Predstavljanje predsedničkih kandidata”.\nVučić je pozorio je da sada vlada opšta histerija u kojoj je gotovo nemoguće racionalno razgovarati.\n– To su bili najveći protesti u Gračanici u poslednjih nekoliko godina, a bogami i u Kosovskoj Mitrovici – kaže Vučić.\nKrenu li Srbi da organizuju izbore, albanska policija će pucati na njih, tvrdi predsednik.\n– Imali bismo desetine, da ne kažem stotine mrtvih, ukoliko Srbi odgovore – rekao je Vučić.\nKaže da je za njega najvažnije da izbegnemo sukobe, ali da nam ne pada na pamet da priznamo nezavisnost lažne države.\nSrbi sa Kosova i Metohije će glasati u centralnoj Srbiji.


Budžetski deficit smanjen za 190 miliona dinara - juGmedia\nVećnici grada Vranja su na današnjoj sednici usvojili rebalans budžeta za ovu godinu, a odluka o izmenama i dopunama Odluke o budžetu grada Vranja biće prosleđena gradskom parlamentu na razmatranje i usvajanje.\nGradski većnik zadužen za finansije Bojan Kostić je istakao da je na osnovu ukupnih prihoda koji iznose 2.775.966 dinara i rashoda u iznosu od 2.798.226 dinara, ostvaren budžetski deficit od 22 miliona dinara.\n„ Zahvaljujući boljom naplatom prihoda i prodajom zemljišta, uspeli smo da smanjimo deficit, a da ne zaustavimo započeti investicioni ciklus. U početku smo planirali da deficit u budžetu iznosi 214 miliona dinara ili 8%, ali zahvaljujući ostvarenim prihodima zabeležili smo deficit u budžetu u iznosu od 22 miliona dinara, odnosno 0,8 %”, objasnio je Kostić.\nDodaje da je su sve ovo postigli zahvaljujući podršci državnog vrha i Vlade Srbije koji su im pomagali u finansijskoj konsolidaciji i realizaciji kapitalnih projekata.\nPrema njegovim rečima lokalna samouprava će finansirati i izgadnju vrtića u naselju Raška, Doma kulture u selu Dubnica, rekonstrukciju ulice Bore Stankovića i šetališta u Vranjskoj banji, uređenje Industrijske zone Bunuševc , putne i vodovodno – kanalizacione infrastrukture na teritoriji grada Vranja.\nVećnici su na današnjoj sednici prihvatili i Informaciju o stepenu usklađenosti planiranih i realizovanih aktivnosti iz programa poslovanja javnih preduzeća.\nOni su usvojili i izveštaj o radu Interresorne komisije za procenu potrebe za dodatnom obrazovnom , zdravstvenom i socijalnom podrškom detetu, učeniku i odraslom i predloženim i pruženim podrškama.\nVećnici su doneli i odluku da sve članove ekipe iz Vranja, koja je pobedila na nedavno održanom takmičenju „Srbija u ritmu Evrope“ u Vrnjačkoj banji, nagrade sa po 20.000 dinara, a nagrade će im uručiti gradonačelnik Slobodan Milenković.\nIzložba "Umetnička zbirka Srpske akademije nauka i umetnosti - likovni umetnici akademici" biće otvorena u petak, 20. aprila u 19 časova u Galeriji…\nGastro-manifestacija „Dani banice 2019“ četrnaesta po redu biće organizovana od 9. do 11. avgusta u ambijentu parka „Vrelo”, a prvo mesto i…\nZavršen likovni i literarni konkurs\nVRANJE - Na literarni i likovni Konkurs, koji je Dečji savez grada Vranja raspisao povodom Dečje nedelje, stigla su 283 rada,od tog broja 25 literarnih…


Dan posle ispovesti oca poginulog radnika, nagrađen direktor Namenske iz Lučana – DnevniZurnal\nby admin 02/12/2021, 07:41 1.3k Views\nRadoš Milovanović, dugogodišnji direktor vojne fabrike „Milan Blagojević – Namenska“ u Lučanima, dobio je priznanje za „regionalnog poslovnog lidera na planu upravljanja i rukovođenja”. Nagrada mu je dodeljena svega dan nakon što je Milovan Milivojević, otac radnika koji je pre četiri i po godine poginuo u toj fabrici, rekao da je Milovanović otpustio 4-5 radnika koji su svedočili u postupku koji se zbog te pogibije vodi protiv njega.\nNagrade za najuspešnije pojedince i privredna društva su uručene na svečanoj sednici Parlamenta privrednika Regionalne privredne komore Kraljevo, Moravičkog i Raškog upravnog okruga, piše Danas.\nU saopštenju za javnost „Kolektiva preduzeća Milan Blagojević – Namenska“ navodi se da je to priznanje „potvrda da je mr Radoš Milovanović zaslužan za razvoj i napredak preduzeća i da je na mestu generalnog direktora dao pun doprinos radeći odgovorno i savesno“.\nDodaje da je taj kolektiv „ponosan na direktora“.\nMilovanoviću i još dvojici rukovodilaca fabrike sudi se zbog tragedije u kojoj su 2017. godine, od povreda zadobijenih u eksploziji baruta, preminuli radnici Milomir Milivojević (25) i Milojko Ignjatović (55). Sva trojica optuženih su negirali krivicu i preneli je na nastradale radnike.\nMilovan Milivojević, otac poginulog Milomira, govorio je za N1 kako je zbog toga što je optužio direktora postao nepoželjan u svom komšiluku, fabrici i gradu, kao i da ga ljudi sa kojim je proveo život danas izbegavaju.\n„Snaga moja je u grobu, odatle crpim snagu. Kad god odem na (sinovljev) grob, a najviše vremena provodim tamo, ja sam se njemu zakleo da ga neću prodati“, rekao je on u emisiji Persona non grata.\nRekao je da iza direktora stoji država, a da je Milovanović „lokalni šerif našeg mesta“.\n„Sve je u njegovim rukama i njegovog sina, njegov sin je na stadionu, on je njemu obezbedio čitav sportski centar, fudbalsko carstvo, a mom sinu su obezbedili grobnicu. Taj isti direktor je strah i trepet tamo, on zapošljava i otpušta, konkursa nema, prima koga hoće, ko je podoban, poslušan. Otpustio je 4-5 mojih svedoka. Ljudi ako moraju jave mi se, ne smeju da sednu sa mnom, ako bi seli to bi bilo javljeno direktoru i biće proglašeni njegovim neprijateljima“, priča Milivojević.\nU sredu, dan nakon što je Milovanović dobio nagradu kao regionalni poslovni lider, nastavljeno je suđenje za nesreću u vojnoj fabrici „Milan Blagojević“ u Lučanima.\nby admin 25/01/2022, 17:35\nby admin 25/01/2022, 17:14\nBiH među tri najgore zemlje u Evropi u pogledu korupcije\nby admin 25/01/2022, 16:59\nPočela izgradnja Linijskog parka, za početak do Bastiona Svetog Jakova\nby admin 25/01/2022, 16:38\nS direktorkom ubuduće samo preko suda\nby admin 25/01/2022, 16:01


Obuka je organizovana u dva termina 17. i 18. januara 2013. godine u prostorijama hotela Aquareumal u Fojnici. Predavači su bili eminentni profesori sa Veterinarskog fakulteta u Sarajevu, uposleni u Federalnom ministarstvu poljoprivrede, vodoprivrede i šumarstva, uposleni Federalne uprave za inspekcijske poslove-inspektorat veterinarske inspekcije i predstavnici Instituta za akreditiranje Bosne i Hercegovine (BATA).\nKroz obuku službenih veterinara je obrađen niz aktuelnih tema koje su od izuzetnog značaja za veterinarski sektor u BiH, a osobito Federaciju BiH. U toku obuke su prezentirani rezultati iz pojednih oblasti veterinarskog servisa za 2012. godinu, a posebna pažnja je posvećena postupku akreditacije kontrolnih tijela u Bosni i Hercegovini.\nUčešće na ovoj obuci su uzeli predstavnici državnih i privatnih veterinarskih organizacija na teritoriju FBiH, predstavnici Veterinarskog fakulteta u Sarajevu, Federalne uprave za inspekcijske poslove kao i drugi učesnici tako da je kroz ovu obuku prošlo oko 300 učesnika.


Počela izgradnja gasovoda "Snaga Sibira" - euroenergy.rs\nPočela izgradnja gasovoda "Snaga Sibira"\nGasprom i kineski CNPC su u maju prošle godine potpisali sporazum o kupoprodaji gasa istočnom maršrutom. Sporazum je zaključen na 30 godina i predviđa isporuku ruskog gasa u Kinu u obimu od 38 milijardi kubnih metara godišnje. Istočna maršruta predviđa isporuku u Kinu gasa iz jukutskih i irkutskih nalazišta magistralnim gasovodom Snaga Sibira. U maju ove godine Rusija i Kina su potpisale sporazum o okvirnim uslovima isporuke gasa u Kinu zapadnom maršrutom. Sada dve strane treba da pripreme i zaključe ugovor.\nOn je dodao da je na "dnevnom redu" rusko-kineske saradnje još niz velikih projekata, posebno u oblasti energetike i transporta. Kineski potpredsednik vlade je pomenuo planiranu izgradnju železničke pruge za vozove velikih brzina Moskva-Kazanj.\nPolaganje cevi za gasovod počinje u gradu Hejhe na rusko-kineskoj granici u severoistočnoj Kini. U tom mestu koje se nalazi naspram ruskog sela Blagovešćenska danas je napravljen prvi var budućeg kineskog dela gasovoda, koji je planiran da se gradi do megapolisa Šangaj.\nRusija i Kina će nastaviti saradnju u energetici, uključujući i nuklearnu, rekao je premijer Rusije Dmitrij Medvedev prilikom svečanosti početka gradnje istočne maršrute gasovoda Snaga Sibira.\nPremijer Rusije je takođe izrazio uverenje da će u najskorije vreme biti potpisan ugovor s Kinom o isporukama gasa zapadnom maršrutom.\nPripreme za puštanje u rad gasovoda, koji Moskva smatra izuzetno važnim projektom, vrše se na najvišem nivou. Tako je ta tema bila predmet razgovora predsednika Rusije Vladimira Putina i Kine Sji Đinpinga.\nPrema rečima ruskog predsednika, "Naredna etapa je isporuka prirodnog gasa u Kinu zapadnom maršrutom magistralnim gasovodom Altaj".\nZapadna maršruta predviđa isporuku Kini gasa sa nalazišta u Zapadnom Sibiru u obimu 30 milijardi kubnih metara godišnje, sa mogućim povećanjam na 100 milijardi kubika godišnje. Predviđena dužina maršrute je 2.700 kilometara.\nŠef Gasproma Aleksej Miler rekao je da koncern vodi pregovore s kineskom stranom o plaćanju isporučenog gasa u rubljama i juanima.


Mihajlović: Sanjao sam svoju sahranu - SPORTSKI ŽURNAL\n- Sanjao sam svoju sahranu, nekoliko puta, to je veoma čudan osećaj, ali sve sam povezivao sa hrabrošću i velikom željom da se boriš - izjavio je čuveni srpski fudbaler i trener Siniša Mihajlović\nOn je u intervjuu za italijanski "Skaj Sport" ponovo govorio o svemu kroz šta je prolazio tokom borbe protiv leukemije, jakim emocijama, željom za životom, a posebno suzama.\n"Praktično sam rođen dva puta, prvo u februaru 1969. godine, a onda 50 godina kasnije, 29. oktobra 2019. Videti jakog čoveka da plače je posebna stvar, sa bolešću sam naučio da pokazujem emocije, naučio sam da plačem i nije me sramota. Nikoga ne bi trebalo da bude. Pre toga, sve sam držao u sebi, onda sam shvatio da je plakanje dobra stvar, kao i pokazivanje ljubavi prema ljudima", rekao je Mihajlović.\nOn je otkrio i koja mu je utakmica najvažnija u karijeri.\n"Tu nema dileme, najbitnije je osvajanje Kupa šampiona sa mojim omiljenim klubom, Crvenom zvezdom, u Bariju 1991. Ta pobeda ne može da se poredi ni sa jednom drugom", istakao je Mihajlović.\nEKSKLUZIVNO, Siniša Mihajlović: Ne mogu na dve klupe\nSiniša Mihajlović: Ne mogu da tražim više, ostao sam živ\n"Siniša, moj otac" - knjiga Mihajlovićeve ćerke Viktorije


Studentima povoljnije ulaznice za predstavu Kapital - CdM\nStudentima povoljnije ulaznice za predstavu Kapital\nPovodom Dana studenata, Opština Herceg Novi će u saradnji sa Javnom ustanovom kulture „Herceg Fest“ omogućiti svim studentima da u okviru Hercegnovskih aprilskih pozorišnih svečanosti (HAPS) ulaznice za predstavu „Kapital“ Kraljevskog pozorišta Zetski dom dobiju po povoljnijim cijenama.\nPredstava će biti odigrana 19. aprila u Dvorani Park, a povlašćenu cijenu karte od dva eura studenti mogu ostvariti uz pokazan indeks.\n“Vi ste bogatstvo i potencijal našeg društva. Ovaj datum povod je da istaknemo da su studenti tokom istorije bili pokretačka snaga i energija promjena i razvoja, nosioci ideja slobode i ljudskih prava.\nTagsDan studenata opština Herceg Novi predstava Kapital


EU priznala COVID potvrde iz Crne Gore » Javni Servis\n21 Decembra, 2021 23 Decembra, 2021 madmin141Leave a Comment on EU priznala COVID potvrde iz Crne Gore\nEvropska komisija (EK) je u utorak, 21. decembra, priznala COVID potvrde koje izdaje Crna Gora.\nKomisija potvrđuje da su serifikati COVID-19 koje izdaje Crna Gora, „ekvivalentni digitalnom COVID-19 sertifikatu Evropske unije”, naveli su u saopštenju iz Komisije.\nOsim Crne Gore, potvrdu o ekvivalentnosti su dobili i Tajvan, Tajland, Tunis i Urugvaj. Prema saopštenju, odluka stupa na snagu već u srijedu, 22. decembra.\n„Ova odluka proizilazi iz tehničke procjene koju su izvršile službe EU o digitalnim sertifikatima izdatim u ovih pet zemalja i teritorija koji će kao rezultat biti povezani sa sistemom EU. Unija će prihvatiti njihove COVID sertifikate pod istim uslovima kao i EU digitalni COVID sertifikat”, navodi se u saopštenju Evropske komisije.\nTo praktično znači da će vlasnici potvrda koje je izdala Crna Gora, moći da ih koriste pod istim uslovima kao i nosioci EU digitalnog COVID sertifikata. Istovremeno, Crna Gora, Tajvan, Tajland, Tunis i Urugvaj pristali su da prihvate EU digitalni COVID sertifikat za pristigle državljane EU.\nEvropski komesar za proširenje, Oliver Varhelyi je prošle neđelje najavio da će prije božićnih praznika crnogorski državljani moći da putuju u države EU, budući da će doći do priznanja nacionalnih potvda.\nSrbija, Śeverna Makedonija i Albanija su već ranije dobile briselsku potvrdu o ekvivalentnosti državnih sertifikata.\nBosna i Hercegovina i Kosovo su jedine zemlje regiona čije potvrde EU i dalje ne priznaje.\nEvropski komesar za pravosuđe Didier Reinders je povodom ove odluke naglasio da je sada 60 zemalja i teritorija na pet kontinenata povezano sa evropskim sistemom.\n„Viđeli smo potrebu i dodatnu vrijednost takvog sertifikata za bezbjedno putovanje, takođe sa varijantama COVID-19, on će nastaviti da služi i u budućnosti”, izjavio je komesar Reinders.\nTagged Covid-19 EU EU digitalna kovid potvrda Oliver Varhelji Radio Slobodna Evropa


Ako je suditi prema rezultatima novog istraživanja, naučnici su na tragu pronalaska načina lečenja alergije na kikiriki kod dece.\nBritanski naučnici su napravili velik korak u borbi za izlečenje dece koja pate od alergije na kikiriki, piše Daily Mail. Oblik imunoterapije uspešno je nadvladao alergiju četvero od petero dece koja su imala alergijske reakcije na kikiriki opasne po život.\nTretman deluje tako da se deca postepeno izlažu malim količinama kikirikija, i to u obliku praha pomešanog s drugom hranom. Ta mala količina kontinuirano se povećala u naredna tri do četiri meseca.\nU početku se lečenje primenjuje u bolnici, zbog moguće burne alergijske reakcije, a kasnije lečenje mogu nadzirati roditelji kod kuće. Na kraju lečenja su deca, u dobi između sedam i 16 godina, bila sposobna pojesti čak pet kikirikija u jednom navratu, pokazalo je istraživanje bolnice Addenbrooke u Cambridgeu. Neka deca čak su razvila toleranciju na deset kikirikija, što je jednako kao da pojedu sendvič s maslacem od kikirikija.\nVoditelj istraživanja, doktor Andrew Clark kaže: ‘Pre su roditelji i deca morali proveravati baš svaku nalepnicu na hrani i izbegavati odlaske u restorane. Nakon tretmana većina pacijenata može bez problema pojesti i do pet kikirikija. Porodice uključene u ovo istraživanje kažu da im je to dramatično promenilo život.’\nAlergija na kikiriki, za koju se smatra da pogađa jedno od 50 dece, može izazvati ozbiljne probleme s disanjem. Najteže posledice mogu imati posledicu opasan anafilaktički šok koji mogu izazvati i sami tragovi oraha u hrani. Strah od slučajnog izlaganja alergenima može znatno smanjiti njihov kvalitet života i ozbiljno ograničiti društvene delatnosti. Istraživanja, objavljena u časopisu Lancet, nisu prvi pokušaj izlečenja alergije od kikirikija, ali novi režim uključuje postepeno povećanje unosa kikirikija s ciljem postizanja tolerancije znatno veće doze.\nPrirodna mešavina za regulisanje masnoće u krvi


Paco Rabanne One Million 200ml EDT 000040 - Idealno.rs\nPočetna / Lepota i zdravlje / Parfimerija / Toaletne vode / Paco Rabanne One Million 200ml EDT 000040\nPaco Rabanne One Million 200ml EDT 000040\nPonuda prodavnice DIjaspora.shop za proizvod Paco Rabanne One Million 200ml EDT 000040. Ispravnost cene i podataka proveri na internet stranici prodavnice.\nPaco Rabanne One Million Lucky 200ml EDT 000591\nPaco Rabanne Invictus 150ml EDT 000178\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Paco Rabanne One Million 200ml EDT 000040 i izberi najbolju. Toaletne vode iz kategorije Parfimerija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Paco Rabanne One Million 200ml EDT 000040 i vidi da li ti odgovara ili pogledaj druge proizvode brenda PACO RABANNE. Opis i tehnički podaci proizvoda Paco Rabanne One Million 200ml EDT 000040 se mogu razlikovati od onih u internet prodavnici u kojoj obavljaš kupovinu. Paco Rabanne One Million 200ml EDT 000040 je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za Paco Rabanne One Million 200ml EDT 000040 proveri u prodavnici u kojoj nameravaš da obaviš kupovinu. Slika za Paco Rabanne One Million 200ml EDT 000040 je simbolična, zato se pre kupovine u prodavnici uveri da je proizvod isti.


Island kvalitetna ekipa, ali sa lošom odbranom – Nadlanu.com\nIsland kvalitetna ekipa, ali sa lošom odbranom\nLINC, 18. januara 2010. (Beta) - Jedan od najboljih srpskih rukometaša Momir Ilić ocenio je da je Island, prvi protivnik Srbije na Evropskom prvenstvu u Austriji, iskusan, maksimalno borben i kvalitetan tim, ali sa nešto lošijom odbranom i ne naročito sigurnim golmanom.\n"Očekuje nas teška utakmica. Svi znamo da je Island dobra reprezentacija i da će dati sve od sebe da pobedi u prvoj utakmici, jer je to važno za dalje takmičenje. Iskusni su, sa puno kvalitetnih igrača i maksimalno su borbeni", rekao je Ilić agenciji Beta uoči sutrašnjeg susreta.\nIsland, prema njegovim rečima, osvajanjem drugog mesta na Olimpijskim igrama u Pekingu nije napravio iznenađenje, jer je ozbiljno radio do tog uspeha.\n"Uvek su bili 'tu negde', ali nisu imali sreće. Na OI su igrali jako dobro, a iskustvo i zajedništvo je doprinelo da dođu do finala. Pobedili su jake protivnike. Sigurno je da imaju mentalitet da se ne predaju do pošlednjeg momenta. To je njihova prednost", rekao je Ilić.\nOn je naglasio da bi prednost Srbije trebalo da bude odbrana.\n"Treba da se spreči polukontra i kontra. Njihova odbrana nije neki adut i nemaju sigurnog golmane, ali on može da pruži dobru partiju. Nadam se da protiv nas to neće uraditi", rekao je Ilić.\nReprezentacija Srbije do sada nema pozitivan skor sa Islandom na velikim takmičenjima.\n"Mnogo lakša za nas biće ta druga grupa, jer ćemo tamo igrati sa Rusima i Norvežanima. Međutim, nadam se da ćemo taj loš skor sa Islanđanima popraviti", rekao je Ilić.\nPrema njegovim rečima, to što je Island po godinama "stara ekipe", ne mora da bude njihova mana.\n"To ljudi pričaju, ali to što Olafur Stefanson ima 37, 38 godina, nije važno, jer na svakoj utakmici postigne po 10 golova. To je s jedne strane njihova prednost, jer su dugo zajedno i poznaju se dobro. Svi su spremni i trčaće dobro. Mislim da nisu stara ekipa i ne možemo tako da razmišaljamo", objasnio je Ilić.\nNa pitanje koje reprezentacije vidi kao favorite na Evropskom prvenstvu u Austriji, on je odgovorio: "Francuska je među glavnim favoritima, možda Poljska, Hrvatska. Možda bude neko iznenađenje".\nRukometaš Srbije izdvojio je i Španiju, kao "korektnu reprezentaciju" i dodao: "Zna se nekoliko favorita o kojima svi govore, ali neko može da dođe sa strane. Voleo bih kada bi to bila Srbija".\nEvropsko prvenstvo održaće se od 19. do 31. januara u Austriji, a Srbija igra u Grupi B, u Lincu. Prvi meč sa Islandom igraće sutra od 20.15.


Ministar odbrane Srbije Aleksandar Vulin ocijenio je da su neodgovorni i ratoborni potezi Prištine prijetnja miru i bezbjednosti u čitavom regionu i poručio da će Vojska Srbije ispuniti svako naređenje svog vrhovnog komandanta – predsjednika Srbije Aleksandra Vučića.\nVulin je istakao da svako kome je stalo do mira i do Srba na Kosovu mora biti zabrinut zbog usvajanja platforme o dijelogu u Prištini.\n“Prištinska platforma usmerena je na prekidanje svakog dijaloga i stvara nikada težu poziciju za postizanje rešenja”, rekao je Vulin na Konferenciji izaslanika odbrane Srbije u Domu Garde na Topčideru.\nKonferencija, koja se održava deveti put, postala je tradicionalni okvir za okupljanje izaslanika odbrane na pet do šest radnih dana u toku godine i prilika za analizu njihovog rada i davanje smjernica za budući rad.\nIzaslanici će biti u prilici da razgovaraju i sa predstavnicima drugih državnih organa do 12. marta do kada Konferencija traje, saopštilo je Ministarstvo odbrane.


ZAVRŠENA OBRADA ZAHTJEVA PRIVREDNIKA ZA DODJELU SREDSTAVA ZA APRIL | SRNA\nZAVRŠENA OBRADA ZAHTJEVA PRIVREDNIKA ZA DODJELU SREDSTAVA ZA APRIL\nBANjALUKA, 29. MAJA /SRNA/ - Ministarstvo privrede i preduzetništva Republike Srpske zaključno sa današnjim danom obradilo je 2.343 zahtjeva iz svoje nadležnosti, čime je završen proces obrade zahtjeva za dodjelu sredstava za april iz kategorije privrednih subjekata kojima je bio zabranjen rad ili su potpuno prestali sa radom usljed pandemije virusa korona.\nIz Ministarstva privrede i preduzetništva saopšteno je da su sva resorna ministarstva u Vladi Srpske u okviru svojih nadležnosti pristupila obradi pripadajućih prijava za april, te Poreskoj upravi Republike Srpske sa današnjim danom dostavila ukupno 10.177 prikupljenih i obrađenih zahtjeva prijavljenih privrednih subjekata.\n"S obzirom da je riječ o izuzetno obimnom procesu obrade podataka, jedan manji broj privrednih subjekata nije kompletiran, te su bile potrebne dodatne provjere nadležnih ministarstava kako bi se izvršila isplata sredstava", pojašnjava se u saopštenju.\nMinistarstvo privrede i preduzetništva Srpske poziva još jednom sva pravna lica i preduzetnike, koji ispunjavaju uslove propisane uredbom, da Poreskoj upravi Srpske podnesu pisanu izjavu sa zahtjevom za isplatu najniže plate i uplatu pripadajućih doprinosa za april, kako bi im navedena sredstva bila što prije isplaćena.\nUpravni odbor Kompenzacionog fonda Republike Srpske donio je juče Statut Kompenzacionog fonda Srpske kojim se uređuju organizacija, djelatnost, organi i način raspoređivanja i korišćenja sredstava Fonda, izvori finansiranja kao i druga pitanja od značaja za rad i poslovanje Fonda.\n"Cilj Fonda je saniranje posljedica i teškoća nastalih usljed širenja zarazne bolesti izazvane virusom korona u Srpskoj, a ostvaruje se pružanjem direktne podrške preduzetnicima i poslovnim subjektima u Srpskoj koji su pretrpjeli ili trpe štetu usljed širenja zarazne bolesti izazvane virusom korona", naglašava se u saopštenju.


petak, 14. avgust 2015. 08:32h\nZa sprovođenje ovog konkursa zaduženi su Resurs centar za Srednjobanatski, Južnobanatski i Beogradski okrug, Centar za razvoj civilnog društva u saradnji sa Udruženjem CEPTA iz Pančeva.\nReč je o projektima za mlade između 15 i 30 godina, od kojih se očekuje da omoguće da omoguće kvalitetniji život vršnjacima, mladima i drugim sugrađanima u svojoj lokalnoj zajednici.\nKonkurs je namenjen vama, kreativcima, koji kroz aktivno učešće mladih i volontersko angažovanje želite da\nu svojoj lokalnoj sredini.\nNa konkurs mogu da se prijave udruženja mladih i neformalne omladinske grupe sastavljene od najmanje pet članova, kao što su đački ili studentski parlamenti, razne omladinske sekcije i druge grupe mladih sa teritorije Srednjobanatskog, Južnobanatskog i Beogradskog okruga. Neformalne omladinske grupe moraju imati minimum jednu punoletnu osobu.\nPredloženi omladinski volonterski projekti bi trebalo da budu sprovedeni u periodu od 12. septembra do 31. decembra 2015. godine.\nVrednost jednog omladinskog volonterskog projekta može iznositi između 40.000 i 100.000 dinara. Ukupan iznos raspoloživih sredstava za finansiranje omladinskih volonterskih projekata u Srednjobanatskom, Južnobanatskom i Beogradskom okrugu je 1.300.000 dinara.\nProgram „Mladi su zakon“ je nacionalni program Ministarstva omladine i sporta koji ima za cilj podsticanje aktivizma, volontiranja i pružanja podrške mladima da doprinesu boljem životu u mestu u kome žive. Do sada, od 2010. godine kada je pokrenut (za pet godina njegove realizacije), finansirano je 930 omladinskih volonterskih projekata realizovanih od strane udruženja mladih i neformalnih omladinskih grupa uz stručnu i tehničku podršku Resurs centara širom Srbije, u iznosu od skoro 64 miliona dinara.\nObrazac za pisanje predloga omladinskog volonterskog projekta možete preuzeti sa sajta Resurs centra za Srednjobanatski, Južnobanatski i Beogradski okrug: www.cdcs.org.rs, na omladinskom portalu: www.mos.gov.rs/mladisuzakon, i sajtu ovogodišnjeg Nacionalnog programa volontiranja mladih: www.kampovi.mis.org.rs.\nSve odabrane volonterske grupe biće pozvane na obuku za pisanje projekata (razvijanje projektnih ideja u predloge projekata) i upravljanja projektnim ciklusom, koja će biti realizovana u periodu od 27. avgusta do 3. septembra. Po završenoj obuci volonterske grupe dostavljaju Resurs centru predlog projekta koji se predlaže za finansiranje.\nNakon dostavljanja razvijenog predloga projekta, Komisija koju formira Resurs centar za Srednjobanatski, Južnobanatski i Beogradski okrug odabraće između 15 i 25 omladinskih volonterskih projekata koji će biti finansirani u Srednjobanatskom, Južnobanatskom i Beogradskom okrugu.\nKonačni rezultati konkursa, odnosno predlozi projekata koji će biti finansirani biće objavljeni 11. septembra 2015. godine.


Saradnja sa Evropskom komisijom | Млади су закон\nKada je reč o podsticanju i ostvarivanju međunarodne saradnje koja se odnosi na omladinu, a koja za cilj ima jačanje institucionalne pozicije Ministarstva omladine i sporta na evropskoj sceni, posebno je značajna saradnja sa Evropskom unijom (EU), odnosno Evropskom komisijom (EK). Smatra se da je 27. aprila 2009. godine, usvajanjem nove EU Strategije za mlade pod nazivom „Mladi: Ulaganje i osnaživanje“, za period 2010-2018, otpočela nova era evropske politike za mlade.\nNova EU Strategija za mlade ističe da budućnost Evrope zavisi od mladih, da su mladi dragocen resurs, ali ujedno i jedna od najranjivijih grupa u društvu (posebno u trenutnoj ekonomskoj i finansijskoj krizi) i da je zato neophodno pružiti mladima odgovarajuće mogućnosti kako bi maksimalno mogli da iskoriste svoj potencijal.\nStrategija traje 9 godina i ima 3 glavna cilja:\nStvoriti više mogućnosti za mlade u oblasti obrazovanja i zapošljavanja\nPoboljšati pristup i omogućiti potpuno učešće mladih u društvu\nOsnažiti solidarnost između mladih i društva\nNa strateškom nivou, još jedan dokument EU izaziva veliku pažnju i značajan je za položaj mladih. Naime, u martu 2010. Evropska komisija predstavila je strategiju “Evropa 2020”, koja se odnosi na promovisanje ekonomskog razvoja i socijalnog jedinstva za period do 2020. godine i kojom se omladina stavlja na vrh liste prioriteta Evropske unije, što potvrđuje i kreiranje programa ”Mladi u pokretu”. Ovaj program jedna je od sedam glavnih inicijativa koje će biti realizovane na evropskom nivou do 2020.\nCilj ovog programa je da mladima učini atraktivnijim institucije visokog obrazovanja i generalno doprinese podizanju kvaliteta na svim nivoima obrazovanja i treninga u EU, promovišući mobilnost studenata i praktikanata i unapređujući situaciju u oblasti zapošljavanja mladih.\nKada sa strateškog pređemo na programski nivo, dolazimo i do programa EU za mlade „Mladi u akciji“. Program je bio namenjen mladima širom sveta, uzrasta 15-28 (u pojedinim slučajevima i 13-30) godina, kao i omladinskim organizacijama i onima koji rade sa mladima, i odnosio se na period od 2007. do 2013, uz budžet od 885 miliona evra, namenjen za realizaciju različitih omladinskih projekata, grupisanih u pet tzv. akcija:\nAkcija 1: Mladi za Evropu\nAkcija 2: Evropski volonterski servis\nAkcija 3: Mladi u svetu\nAkcija 4: Omladinski sistemi podrške\nAkcija 5: Evropska saradnja u oblasti omladinskog rada\nMinistarstvo omladine i sporta od formiranja pruža intenzivnu podršku promociji programa „Mladi u akciji“ i finansiranju obuka mladih i koordinatora KZM preko kontakt tačaka: uvedena je posebna budžetska linija za podršku kontakt tačkama u promociji programa i edukaciji za njegovo korišćenje (od 2008. do danas realizovano je pet konkursa i dodeljeno preko 16 miliona dinara; obučeno preko 1000 predstavnika nevladinih organizacija, kancelarija za mlade i lokalnih samouprava za korišćenje programa „Mladi u akciji“, organizovani treninzi, seminari i info dani, preko 10.000 mladih direktno informisano o mogućnostima programa, a preko 100.000 mladih indirektno; kreiran portal www.mladiuakciji.rs, preko 50 organizacija akreditovano za Evropski volonterski servis (od čega je pet KZM), u periodu 2008-2012. odobrena su 242 projekta organizacijama iz R.Srbije u vrednosti preko 4,2 miliona evra, što našu zemlju čini apsolutnim liderom liderom u regionu.\nKako se 2013. program „Mladi u akciji“ završava, krajem prošle i početkom ove godine otvorene su rasprave o potencijalnom programu „ERASMUS PLUS“ koji bi ga nasledio za period 2014-2020, a razgovori o njegovoj strukturi i budžetu dobijaju svoju završnu fazu – ono što je sigurno je da će novi program objediniti tri polja (obrazovanje, omladinu i sport) i da će sva tri imati svoja odvojena poglavlja i pored prvobitnih intencija Komisije da ih potpuno integriše.\nKomitet za kulturu i obrazovanje Evropskog parlamenta usvojio je 27.11.2012. zakonodavni izveštaj o višegodišnjem programu za obrazovanje, obuku, omladinu i sport. Po tom izveštaju, već postojeća imena za EU programe iz oblasti obrazovanja (Comenius, Erasmus, Grundtvig and Leonardo da Vinci) ostaće važeća i nakon 2013. Dalje, postojaće po prvi put i poseban program finansiranja za sport, a uprkos inicijalnim planovima Komisije – postojaće i odvojeno poglavlje za mlade.\nPrema poslednjim saznanjima deo budžeta „ERASMUS PLUS“ programa namenjen mladima, iznosio bi najmanje 1,5 milijardi evra, a aktivnosti bi bile razvrstane u tri veće celine:\nMladi u pokretu (Youth Moves)\nMladi sarađuju (Youth Cooperates)\nMladi odlučuju (Youth Decides)\n(Više informacija o omladinskom delu ERASMUS PLUS programa imaćemo na raspolaganju početkom 2014. godine)\nJoš jedno polje saradnje sa EK predstavljaju indikatori za praćenje aktivnosti u oblasti omladinske politike. Evropska unija (EU) je u cilju praćenja strateških dokumenata za mlade i kreiranja integrisane omladinske politike na evropskom nivou, utvrdila 41 indikator omladinske politike (lista je dostupna na sajtu Eurostat-a), a zatim i obrazovala Ekspertsku grupu koja iste prati, evaluira i predlaže sve neophodne izmene s tim u vezi. Grupu čine predstavnici nacionalnih institucija za mlade zemalja članica EU, kao i kandidata za EU, te zemalja članica EFTA, a R.Srbija i Ministarstvo omladine i sporta od 2012. godine ravnopravno učestvuju u radu ovog ekspertskog tela.\nSa Omladinskim sektorom Generalnog direktorata za obrazovanje i kulturu EU dogovorena je redovna razmena informacija o tekućim aktivnostima, kako po pitanju indikatora, tako i u drugim oblastima realizacije omladinske politike.


kineska vakcina - Blic Online\nDanas u Srbiju stiže 100.000 "Sputnjik V" vakcina, a između petog i desetog treba da stigne još milion kineskih vakcina - najavio je predsednik Srbije Alekandar Vučić nakon posete brzoj saobraćajnici Iverak - Lajkovac.\nKina daje vizne olakšice za one koji PRIME NJENE VAKCINE: Za strane putnike sa drugim cepivima važiće drugi uslovi\nNove vakcine stižu u Srbiju: U toku je utovar 500.000 doza vakcina u avion, do kraja večeri su Beogradu (VIDEO)\nNa pekinškom aerodromu u toku je utovar pola miliona vakcina kompanije "Sinofarm" koje bi do večeras trebalo da stignu u Srbiju, preneo je predsednik Aleksandar Vučić.\nU Srbiju danas stiže još 500.000 doza kineske vakcine "Sinofarm".\nU Kini je zvanično odobrena još jedna vakcina za masovnu imunizaciju protiv novog korona virusa, a rečc je o proizvodu kompanije Sinovak, saopšteno je danas iz državnog regulatornog tela za medicinske proizvode.\nU Srbiji se do sada vakcinisalo oko 4.000 stranaca što je manje od jedan odsto od ukupnog broja građana 481.974, koji su primili cepivo, saznaje Blic. Iako strani državljani, vakcinu u Srbiji niko ne plaća.\nMađarska je postigla dogovor o kupovini pet miliona doza vakcine protiv korona virusa kineske kompanije Sinofarm, saopštio je danas mađarski ministar spoljnih poslova Peter Sijarto.\nMađarski regulator za lekove odobrio je vakcinu protiv virusa korona kineske kompanije Sinofarm, rekla je šefica zavoda za javno zdravlje Cecilija Miler novinarima.\nPremijer Mađarske Viktor Orban izjavio je danas da bi Budimpešta mogla da potpiše ugovor o kupovini kineske vakcine protiv korona virusa danas ili sutra, i dodao da je ta zemlja čekala da vidi kako će proteći masovna vakcinacija kineskom vakcinom u Srbiji.


Krivokapić: Ekspertska Vlada postigla izvanredne rezultate | MINA\nNaslovnica Crna Gora Krivokapić: Ekspertska Vlada postigla izvanredne rezultate\nPodgorica, (MINA) – Ekspertska Vlada postigla je izvanredne rezultate u nepunih deset mjeseci, ocijenio je premijer Zdravko Krivokapić, poručujući da je Demokratska partija spcijalista (DPS) od početka pokušavala da prikrije ekonomski zločin nad Crnom Gorom.\nOn se, u autorskom tekstu, osvrnuo na inauguraciju američkog predsjednika Džona F. Kenedija, u januaru 1961. godine.\nKrivokapić je rekao da je jedan od najvećih pjesnika dvadesetog vijeka Robert Frost pročitao je svoju čuvenu pjesmu „Potpuni dar”, koja započinje jednim, kako je kazao, dirljivim stihom: „Ova zemlja je bila naša, prije nego što smo mi postali njeni.”\n“Tih sam se stihova prisjetio i u noći 30. avgusta, obuzet osjećanjem slobode i duga. Duga prema onima čija ova zemlja tek treba da postane, prema budućim generacijama kćerki i sinova Crne Gore, kojima je neko u nasljeđe želio ostaviti samo jedno – podjele”, kazao je Krivokapić.\nOd prvog dana stvaranja nove Vlade, poražena, kako je rekao Krivokapić, oligarhija DPS i satelita, pokušavala je da prikrije ekonomski zločin nad Crnom Gorom.\nOn je rekao da je DPS to radio jer se nije mirio sa gubitkom moći i privilegija.\n“Pokušavao je i pokušava neuspješno da izazivanjem incidenata, generisanjem podjela i zloupotrebom osjetljivih identitetskih – etničkih i religijskih – pitanja, prikrije ekonomski zločin nad Crnom Gorom i pribavi sebi legitimitet tzv. ekskluzivne zaštitnice države i nacionalnih prava jednog naroda”, kazao je Krivokapić.\nOn je rekao da je DPS sve činio sa ciljem stvaranja privida da stabilnost Crne Gore bez nje nije moguća.\n“Nedavni događaji su, međutim, potvrdili da je uzrok svih incidenata koji su se događali u našoj zemlji, u zadnjih godinu, instruisan upravo od strane spomenute političko-kriminalne kaste”, dodao je Krivokapić.\nNa njenu, kako je kazao, bučnost i tenzije koje proizvodi, uključujući horsko solidarisanje pojedinih neodogovornih adresa koje poručuju da se „ekspertska vlada ispostavila kao propali eksperiment, koji nije dao rezultate”, Krivokapić navodi da želi da podsjeti sve građane na značajne činjenice.\n“Zahvaljujući aktivnostima ove Vlade, Crna Gora će zabilježiti ekonomski rast od 10 odsto u 2021. godini. Za razliku od 2020, kada je prihod od turizma iznosio svega 144 miliona EUR, ovogodišnji prihod od turističke sezone iznosi oko 700 miliona EUR”, rekao je on.\nKrivokapić je kazao da je u periodu od juna do avgusta ostvaren budžetski suficit od preko 100 miliona EUR.\n“Ovosezonski prihodi od PDV-a, blizu 209 miliona EUR, na većem su nivou od rekordne 2019. godine, kada su iznosili oko 196 miliona EUR, što je rezultat odlične ljetnje turističke sezone, ali i povećane discipline usljed uvođenja elektronske fiskalizacije poreskih registar kasa”, dodao je Krivokapić.\nOn je kazao da je depozit u bankama ove godine porastao za skoro 400 miliona EUR, a izvoz robe za 60 miliona EUR.\n“Crnogorski javni dug je sa 103 odsto bruto društvenog proizvoda (BDP), koliko je iznosio prošle godine, u junu ove godine smanjen na 88 odsto BDP-a”, kazao je Krivokapić.\nOn je rekao da je opisana stabilizacija crnogorskih javnih finansija omogućila: uvođenje dječjeg dodatka za svu djecu do navršene šeste godine, obezbjeđivanje besplatnih udžbenika za sve osnovce u Crnoj Gori, i povećanje minimalne zarade 13 odsto, uključujući i staračku nadokandu.\nVlada je u julu, kako je podsjetio, skopila važan hedžing aranžman sa dvije evropske i dvije američke banke, a time, kako je rekao Krivokapić, zaštitila državu od valutnog rizika i smanjila kamatu za kredit autoputa, kod kineske Eksim banke, sa dva odsto kamate u USD, na 0,88 odsto u EUR.\n“Time će biti ostvarena ušteda od osam miliona EUR, na godišnjem nivou, koja će ići direktno u budžet”, dodao je Krivokapić.\nOn je ocijenio da je takvim domaćinskim upravljanjem javnim finansijama su stvoreni preduslovi da Crna Gora naredne godine dobije najveći kapitalni budžet u svojoj istoriji, koji će, kako je kazao, od nje napraviti veliko gradilište.\n“Osnovana je nova nacionalna avio kompanija Air Montenegro, pokrenuta u rekordnom vremenskom periodu, dok je njen prvi komercijalni let organizovan svega četiri mjeseca nakon osnivanja. U međuvremenu su pokrenute redovne i sezonske linije do Beograda, Ljubljane, Istanbula, Ciriha i Sarajeva”, kazao je Krivokapić.\nOn je naveo i da je formiran Nacionalni savjet za borbu protiv korupcije na visokom nivou, koji je već, kako je kazao, demistifikovao procese nelegalnih dodjela stambenih kredita i stanova pod povoljnim uslovima, uključujući objavljivanje dijela dokumentacije o izgradnji prve dionice auto-puta.\nKrivokapić je kazao da je Vlada organizovala najveću zaplijenu narkotika u istoriji Crne Gore, više od tone kokaina u Zeti.\nOn je kazao da je Vlada usvojila i Odluku o zabrani skladištenja duvanskih proizvoda u okviru Slobodne zone „Luke Bar”, čime je, kako je dodao, dodatno potvrdila svoju odlučnost da se u potpunosti obračuna sa organizovanim kriminalom.\nKrivokapić je rekao da su Ulcinjska Solana i Luka Budva vraćene u državno vlasništvo.\n“Maslinjaci i zemlja u Valdanosu su vraćeni građanima Crne Gore. Park prirode „Platamuni” proglašen je za prvo zaštićeno morsko područje u Crnoj Gori, dok je reon „Katič” takođe dobio status parka prirode i zaštićenog područja od nacionalnog značaja”, kazao je on.\nKrivokapić je rekao da je Vlada do sada raskinula 12 koncesionih ugovora za izgradnju malih hidroelektrana.\n“I zaustavila dodjelu novih koncesija, izuzev u jednom slučaju gdje je koncesija dodijeljena Elektroprivredi Crne Gore, i gdje je utvrđeno da se ne narušava i ne ugrožava životna sredina”, kazao je on.\nZahvaljujući efikasnom radu Vlade, u kontekstu pravovremene nabavke vakcina i borbe protiv pandemije COVID-19, od maja, u Crnoj Gori je, kako je kazao Krivokapić, vakcinisano 45,4 odsto punoljetnih građana.\nOn je rekao da je “zbog revnosnog i predanog rada ova Vlada”, u svega deset mjeseci, dobila podršku, komplimente i čestitke od nekih od najznačajnih evropskih adresa.\n“Primjera radi, njemačka kancelarka Angela Merkel je, u razgovoru koji smo vodili u Tirani, Crnu Goru označila kao najnapredniju državu – kandidata za članstvo u Evropskoj uniji”, rekao je Krivokapić.\nOn je rekao da je premijer Ujedinjenog Kraljevstva Boris Džonson, koji ga je, kako je kazao, srdačno ugostio u Londonu, “izrazio snažnu podršku našoj Vladi” u borbi protiv organizovanog kriminala.\n“Francuski predsjednik Emanuel Makron je u posebnom pismu koje mi je uputio, podržao našu evropsku perspektivu i najavio realizaciju projekta Francuske agencije za razvoj (ADF) u vrijednosti od 50 miliona eura, radi podrške finansiranju malih i srednjih preduzeća, i opština”, dodao je Krivokapić.\nOn je rekao da je Vlada pripremila predloge brojnih zakona koji će omogućiti dalje reforme i unaprijediti pravni sistem.\nKrivokapić je rekao da iz svega navedenog, “više je nego očigledno da je ekspertska Vlada postigla izvanredne rezultate u nepunih deset mjeseci” i da su svjesni da uvijek može bolje.\nOn je poručio da zbog toga vrata Vlade ostaju otvorena za sve dobronamjerne, poštene, vrijedne i stručne ljude.\n“Koji su spremni da doprinesu aktivnoj borbi protiv kriminala i korupcije, podizanju nacionalne ekonomije i životnog standarda svih građana, te našoj evropskoj agendi i zacrtanom spoljnopolitičkom kursu”, kazao je Krivokapić.\nOn je poručio da Crna Gora zaslužuje da bude najbolje mjesto pod kapom nebeskom.\n“Mi radimo da tako bude”, zaključio je, u autorskom tekstu, Krivokapić.


ABAZOVIĆ: Zalagaću se da plate medicinarima budu veće od 2022. godine – Portal Luca\nABAZOVIĆ: Zalagaću se da plate medicinarima budu veće od 2022. godine\nPotpredsjednik Vlade Crne Gore Dritan Abazović poručio je da će se zalagati da plate medicinarima budu veće od 2022. godine.\n„Lično ću se zalagati da u Budžetu za 2022. godinu plate mediciniskih radnika i ljekara budu veće“, poručio je Abazović na otvaranju završne konferencije projekta „Razgovori u društvu – socijalni dijalog za bolju budućnost“, koji je organizovao Sindikat doktora medicine Crne Gore u partnerstvu sa Centrom za razvoj nevladnih organizacija, uz finansijsku podršku Evropske unije.\nPotpredsjednik Vlade je naveo da iako u današnjem društvu vodimo dijalog, čini se da redovno ne čujemo jedni druge. U tom smislu, Abazović je kazao da će konferencija koju organizuje Sindikat doktora medicine voditi ka tome da se prestane sa tom praksom i konačno čujemo jedni druge.\n„Ljudi u Crnoj Gori imaju fokus na pogrešnim temama. Nama treba da se pozabavimo ozbiljnim reformama, između ostalog reformom zdravstva“, istakao je Abazović.\nAbazović je naznačio da je nakon iskustva sa COVID-19 krajnje vrijeme da se oko reforme zdravstva povede ozbiljan dijalog koji će dovesti do kvalitativnih analiza koje će natjerati sve društvene sudionike da preduzmu mjere za unapređenje ukupnog zdravstvenog sistema.\n„Ukoliko stvorimo kvalitetniju finansijsku sliku, siguran sam da postoji politička volja da se izađe u susret zahtjevima zdravstvenih radnika, da se izgrade novi i modernizuju postojeći zdravstveni objekti“, naznačio je Abazović.\nPotpredsjednik Vlade Abazović je naveo da treba da budemo posvećeni dijalogu i pronalaženju zajedničkih rješenja.\n„Najmanje što možemo uraditi je da, kada ne možemo finansijski podržimo, priznamo rad zdravstvenih radnika i zahvalimo se zbog doprinosa u prethodnom periodu. To je prva osnova za povećanje međusobnog povjerenja. Ako povećamo međusobno povjerenje, to će voditi progresu, rastu međusobnog povjerenja, većem stepenu demokratije i boljim odlukama“, istakao je Abazović.